(Adkaset eus Finlandad)\nBanniel Finland Ardamezioù\nYezhoù ofisiel Finneg, Svedeg\nKêr-benn Helsinki (Helsingfors)\nStatud politikel Republik demokratel\nPrezidant Sauli Niinistö\nKentañ Ministr Sanna Marin\n• Stankter ar boblañs\nKan broadel Maamme/Vårt land\nDevezh ar vro 6 a viz Kerzu\nKod war ar Genrouedad .fi\nKod pellgomz 358\nUr vro eus hanternoz Europa eo Finland (e finneg Suomi; e svedeg Finland), ent-hir Republik Finland (Suomen tasavalta, Republiken Finland). Riblennet eo gant ar Mor Baltel er mervent, gant pleg-mor Finland er su-gevred ha pleg-mor Botnia er c’hornôg. Harzoù douar he deus Finland gant Sveden er gwalarn, gant Norvegia en hanternoz-tre ha gant Rusia er reter. Emañ an inizi Åland, er mervent, dindan riegezh Finland, met inizi emren int. Div yezh ofisiel zo er vro, rak meur a dakad eus an arvor zo poblet gant svedegerien.\n2 Gouarnamant ha politikerezh\n7 Renk Finland er bed\n8 Tud brudet\nLiammet-strizh eo bet Finland gant Rouantelezh Sveden adalek an XIIvet kantved betek 1808. Er bloavezh-se e voe aloubet gant armeoù an impalaer rusian Aleksandr I.\nDindan dalc’h Rusia e oa un dugelezh veur eus Finland, un dugelezh vras liammet ouzh kurunenn an impalaer betek dibenn 1917. En amzer-se, en XIXvet kantved, e krogas emsav broadel Finland : e 1835 e voe embannet ar c’h-Kalevala, un doare « Barzhaz Finland » ; e 1892 e voe roet d’ar finneg statud ur yezh par d’ar svedeg.\nD’ar 6 a viz Kerzu 1917, nebeut amzer goude an dispac'h bolchevik e Rusia, e voe embannet dizalc’hiezh Finland. Ur brezel diabarzh a zeuas da c’houde, etre ar Re ruz, harpet gant ar galloud rusian nevez, hag ar Re wenn, skoazellet gant Impalaeriezh Alamagn. Anavezet e voe dizalc’hiezh ar vro gant Emglev Tartu e 1920 ha resisaet e voe gant an emglev-se petra e oa an harzoù etre Finland ha Rusia. E-pad an Eil brezel bed, koulskoude, e voe adaloubet Finland gant armeoù an Unaniezh Soviedel, dre ziv wech, ur wech kentañ e 1939–1940 hag un eil gwech e-pad 1941–1944. An eil gwech-se e voe skoazellet Finland gant Alamagn.\nGant an emglevioù peoc’h a voe sinet goude an Eil brezel bed, e 1947 ha 1948, e voe resisaet adarre ar vevenn etre Rusia ha Finland ha lamet e voe un tamm bras eus Karelia digant Finland. Goude se e teuas Finland da vezañ ur vro neptu, liammet ouzh an Unaniezh Soviedel gant un Emglev kenlabour ha kenskoazell. Goude ar bloavezhioù a reuz hag a freuz a oa bet gouzañvet gant ar vro, ez eas he stad war wellaat buan ha kreskiñ a reas he finvidigezh, diwar skouer broioù all Skandinavia. E 1995 e teuas e-barzh Unaniezh Europa.\nPlasenn ar Sened hag Iliz-veur luterat Helsinki\nUr republik demokratel eo Finland. Un tamm galloud zo gant prezidant ar Republik, dreist-holl war dachenn an darempredoù etrebroadel. Met ar braz eus ar galloud zo gant ar gouarnamant, renet gant ur c’hentañ ministr zo dibabet gant ar parlamant.\nE Parlamant Finland (Eduskunta e finneg pe "Riksdag" e svedeg) n’eus nemet ur gambr, enni 200 kannad dilennet evit pevar bloaz gant ar mouezhiañ kenfeuriek.\nE 1906 e oa bet savet ar parlamant-se pa oa bet degaset ar mouezhiañ hollek (paotred ha merc’hed) en amzer ma oa Finland un dugelezh vras stag ouzh Rusia. Merc’hed Finland a voe ar re gentañ gant ar gwir da votiñ en Europa. Abaoe an amzer-se eo bet renet Finland gant tri strollad politikel bras : strollad ar c’hreiz (Keskusta, KESK), strollad ar virourien (Kansallinen Kokoomus, KOK) hag ar strollad sokial-demokratel (Suomen Sosiaalidemokraattinen Puolue, SDP). Strolladoù bihanoc’h zo ivez evel Emglev an tu kleiz (Vasemmistoliitto, VAS), savet e-lec’h ar strollad komunour, ar Re C’hlas (Vihreä Liitto, VIHR), ha strollad ar svedegerien (Svenska Folkpartiet, SFP). Merket don eo bet buhez politikel ar vro gant an enebiezh etre an enepkomunourien hag an tu kleiz, ha gant pouez an Unaniezh Soviedel e-kichen.\nBetek 2009 e oa rannet Finland e 6 proviñs (e finneg lääni, hag el liester läänit)\nFinland ar Su (Hämeenlinna)\nFinland ar C'hornôg (Turku)\nFinland ar Reter (Mikkeli)\nInizi Åland (Mariehamn)\nAbaoe 1997 eo rannet Finland e 19 rannvro, tostoc'h da vuhez an dud, d'an istor ha d'ar sevenadur, ha d'ar proviñsoù kozh kentañ. Rannet int e 74 isrannvro, a gaver enno 432 gumun.\nRannvroioù Finland (harzoù ar proviñsoù e liv gris)\nLesanvet eo Finland bro ar c'hant mil lenn. E gwirionez ez eus 187 888 anezho, ha 179 584 enezenn. Unan eus al lennoù-se, al lenn Saimaa, eo ar pempvet lenn vrasañ en Europa. Kompez eo ar vro gant un nebeud uhelennoù. 1 328 m eo ar menez uhelañ, menez Haltitunturi ; e norzh pellañ ar vro emañ, war harzoù Norvegia, en ur c’hornad lesanvet "Alpoù Skandinavia". Goloet eo ar braz eus ar vro gant koadeier (war-dro 68% eus gorread Finland) ha n’eus ket kalz a zouaroù labouret. Kalz eus an inizi evel an inizi Åland hag enezeg Turku zo lec’hiet er mervent d’ar vro.\nUn hinad kerreizh norzhel a ren e kreisteiz ar vro. En hanternoz, ha dreist-holl e Laponia, e ren un hinad isarktikel, ma vez yen ha garv ar goañv.\nUr c’hard eus ar vro en em gav en norzh da Gelc'h Arktika. El lodenn-se eus ar vro neuze e weler heol hanternoz e-pad meur a sizhun, ha seul belloc’h e vezer en norzh seul hiroc'h ar prantad ma vez gwelet. E penn norshañ Finland ned a ket an heol da guzh e-pad 73 devezh en hañv, ha noz e vez e-pad ar goañv e-pad 51 devezh.\nUr vro binvidik eo Finland, gant ur greanterezh diorroet-kenañ, un armerzh kevalaour hag ur c’henderc’h dre zen heñvel ouzh hini ar Rouantelezh Unanet, Frañs pe Italia. Uhel eo ar barr bevañ. Diazezet eo ar greanterezh war labour ar c’hoad, ar metaloù, ar pellgehentiñ (ar merk Nokia) hag an elektronegezh. An ezporzhiadurioù a ya d’ober un drederenn eus ar c’henderc’h diabarzh kriz (KDK). Emañ Finland e dalc’h enporzhiadurioù niverus, pe e vefe evit an danvez krai, estreget ar c’hoad ha metaloù zo, pe e vefe evit traezoù oberiet.\nGant an hinad a zo er vro, n’eo ket diorroet al labour-douar ha ne vez gounezet nemet ar pep diazez evit magañ an annezidi. Ur plas bras a zo gant ar c’hoataerezh : gounit gwez evit an ezporzhiañ a ya d’ober un advicher spletus evit an dud diwar ar maez. Abaoe un nebeud bloavezhioù eo enframmet muioc’h-mui armerzh Finland en hini Europa ar c’hornôg : emañ Finland e-touez an 11 stad eus Europa o deus degemeret an euro.\nHelsinki eo ar gêr-benn, gant un hanter milion a dud o chom enni. En-dro d’ar gêr-benn e kaver kêrioù bras all evel Espoo pe Vantaa. Kêrioù bras all eus ar vro a zo enno tremen kant mil den : Tampere, Turku hag Oulu.\nDiv yezh ofisiel a zo e Finland : ar finneg (suomi), a vez kaozeet gant 91,9% eus an annezidi da yezh kentañ hag ar svedeg (svenska), a vez komzet gant 5,5% eus an dud. En arvor hag en inizi Åland emañ ar svedegerien-se o chom. E Laponia e kaver ivez war-dro 7 000 den hag a gomz samieg.\nOuzhpenn se ez eus ivez un nebeud rusianegerien, tataregerien pe estonegerien.\nHervez ur studiadenn eus 2004, an darn vrasañ eus tud Finland (83,8%) a zo Luterianed hag un niver bihan anezho (1,1%) a zo ortodoksed. Anavezet eo an div iliz-se, luterain hag ortodoks, gant ar stad. Ar peurrest eus an dud a heuilh relijionoù all, kredennoù protestant (estreget al luteriegezh), yuzevegezh, islam, pe c’hoazh n’o deus relijion ebet.\nAbaoe ar brezelioù a zo bet gouzañvet gant Finland, ha dreist-holl abaoe an Eil brezel bed, ez eus deuet kemmoù bras er boblañs. Goude ur prantad ma oa bet tud o tont eus Karelia da repuiñ e rannvroioù all Finland, e voe kalz tud o kuitaat ar vro abalamour ma oant diskredik e c’hellje adsevel ha bleuniañ e-skeud an Unaniezh Soviedel goude ar brezelioù. Padout a reas an divroañ-se betek ar bloavezhioù 1970. Hag er bloavezhioù 1990 e krogas Finland, evel broioù all Skandinavia, da zegemer tud hag a zeue diouzh broioù an ez-Unaniezh Soviedel.\nRenk Finland er bed[kemmañ | kemmañ ar vammenn]\nEvit a sell frankiz ar c'helaouiñ hag ar gazetennerien e oa Finland da gentañ er bed (war 180) er bloaz 2014 (hag abaoe 2008), hervez Reporters sans frontières.\nAl Liamm niv. 229, Meurzh-Ebrel 1985, niverenn ispisial diwar-benn Finland\nTouristerezh e Finland (e 10 yezh)\nFinland pictures skeudennoù eus Finland.\n↑ Ur rannvro emren eo\nAdtapet diwar « https://br.wikipedia.org/w/index.php?title=Finland&oldid=1998386 »\nKemmoù diwezhañ degaset d'ar bajenn-mañ d'an 9 Mez 2022, da 14:22.


Norbert Kröcher - Wikipedia\nNorbert Kröcher (14 a viz Gouere 1950, lesanvet Knofo) a zo un Alaman bet unan eus krouerien Emsav an 2 a viz Even. Liammet eo ivez ouzh eil rummad Rote Armee Fraktion. Gwaz Gabriele Kröcher-Tiedemann e voe.\nObererezh ha toull-bac'h[kemmañ | kemmañ ar vammenn]\nIn 1976 e klaskas Kröcher skrapañ ar bolitikourez svedat Anna-Greta Leijon. Ar pal a oa eskemm anezhi gant eizh Alaman toullbac'het.\nTaol Leo a oa anv an taol-se, met dizoloet e voe gant ar polis ha harzet e voe Kröcher d'an 31 a viz Meurzh 1976 e Stockholm. Skarzhet e voe diouzh Sveden e 1977 ha bac'het en Alamagn. E 1985 e voe dieubet.\nE 2005 edo o chom e Berlin.\n↑ Melvin J. Lasky, On the Barricades, and off, http://books.google.com/books?id=73lGvk6EGWgC&pg=PA187 p.187, Transaction Publishers, 1989\n↑ Elihu Lauterpacht, International Law Reports, http://books.google.com/books?id=M6CgYG9umvgC p. 279, Cambridge University Press, 1982\nAdtapet diwar « https://br.wikipedia.org/w/index.php?title=Norbert_Kröcher&oldid=1814799 »\nKemmoù diwezhañ degaset d'ar bajenn-mañ d'an 13 Kzu 2018, da 00:10.


Ar Gemene - Wikipedia\nPorzh ar Roc'haned.\n1 060 ann. (2019)\n3° 12′ 06″ Kornôg / 48.0691666667, -3.20166666667\nkreiz-kêr : 137 m\nbihanañ 118 m — brasañ 180 m\nAr Gemene a zo ur gumun eus Breizh e departamant ar Mor-Bihan. Pennlec'h kanton ar Gemene e oa betek 2015.\nMelestradurezh: krouet e voe kumun ar Gemene e 1790; gant al lezenn eus an 23 a viz Eost 1790 e voe lakaet ar Gemene ur c'hanton, hini ar Gemene, gant teir c'humun: Ar Gemene, Lokmac'hloù ha Persken; e Bann Pondi e oa. Miret ha brasaet e voe Kanton ar Gemene e 1801 gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix. Lakaet e oa bet ar Gemene en Arondisamant Pondi bet krouet e 1800,.\n111 gwaz eus ar gumun a gollas o buhez abalamour d'ar brezel, d.l.e. 5,32 % eus he foblañs e 1911.\nD'an 19 a viz Even 1940 e tegouezhas al lu alaman er Gemene.\nD’an 30 a viz Du 1943 e voe taget an archerdi gant tud eus ar Rezistañs ha kemeret ar pistolennoù gante,.\nEr skol Santez-Anna e voe toullbac'het tud ag ar Rezistañs gant an Alamaned.\nPlakenn Sala ha Liliane Segal ouzh monumant ar re varv.\nDiv Yuzevez, ur plac'hig, Liliane Segal hag he mamm, Sala Segal, a voe serret gant an Alamaned d'ar 4 a viz Genver 1944; kuitaet o doa Pariz evit mont d'an Oriant, met dav oa bet dezhe dilojañ eus an Oriant abalamour d'ar bombezadegoù e miz C'hwevrer 1943 evit klask repu e Ploue da gentañ hag er Gemene da c'houde. E penn-kentañ miz C'hwevrer 1944 e chomjont e-pad un nebeud deizioù e kamp Drancy a-raok bout kaset, evel pemp Yuzev arall bet tapet en departamant er memes devezh, da Auschwitz d'an 10 a viz C'hwevrer gant ar steudad niverenn 68;\nTi-post, 1944: d'ar 7 a viz Ebrel e voe tapet 153 923,60 Lur en ti-post ha 315 000 Lur e ti an tailhoù gant tud eus ar Rezistañs, ha 280 528,90 Lur en ti-post d'an 23 a viz Mae,.\nAr Gemene a voe dieubet d'ar 4 a viz Eost 1944.\nAnv F. Trebuil, unan eus tud ar Gemene bet fuzuilhet, ouzh monumant Porzh-Loeiz\n20 den eus ar gumun a voe fuzuilhet, marvet er strouezheg pe er c'hampoù-bac'h; d'an 23 a viz Mae 1945 e voe kavet korfoù marv pevar anezhe e-tal gwikadell Porzh-Loeiz.\nFuzuilhet e voe ur gwaz ag ar gumun e Kernevez-Zinzeg e Berne, d'ar 16 a viz Gouhere 1944 abalamour d'e berzh er Rezistañs.\nMervel a reas 32 zen abalamour d'ar brezel.\nTi ar Breujoù.\nWar lez ar stêr Skorf emañ ar Gemene.\nMae 1945 1966 Charles Montmayeur\n1966 Meurzh 1983 Louis Hubert\nMeurzh 1983 Meurzh 2001 Jean Moec Strollad Sokialour Gall Kuzulier-departamant Kanton ar Gemene (1985-1992)\nMeurzh 2001 Meurzh 2014 Christian Perron Strollad Komunour Gall Kuzulier-departamant Kanton ar Gemene (2004-2011)\nEbrel 2014 bremañ René Le Moullec\nD'ar 16 a viz Kerzu 2014 e oa bet votet ar garta Ya d'ar brezhoneg gant kuzul-kêr ar gumun.\nPierre Le Bigault, marc'hhouarnour a vicher, e 1959.\nHubert Graignic, marc'hhouarnour a vicher, e 1957.\nJoseph Loth, yezhoniour ar brezhoneg hag ar yezhoù keltiek, 27 a viz Kerzu 1847.\n(br) ar Gemene war lec'hienn Geobreizh\n↑ Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajennoù 117, 175 ha 255\n↑ Cassini - EHESS - Ar Gemene - Fichenn ar gumun\n↑ 1939-1945 en Centre-Bretagne, Liv'Editions, Ar Faoued, 2004, levrenn I, pajenn 126\n↑ Joseph Oliviéro, Christian Perron ha Yannick Perron, Résistances et maquis en centre Bretagne, Embannadurioù Liv'Editions, Ar Faoued, 1997, pajenn 106\n↑ [http://lesamisdelaresistance56.com/index.php/51-11-la-vie-de-nos-comites/ceremonies/255-ceremonie-de-bubry Les Amis de la Résistance\n↑ 8,0 ha8,1 René Le Guénic, Morbihan - Mémorial de la Résistance, 1998, pajennoù 42-43\n↑ Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajenn 121\n↑ Roger Leroux, Le Morbihan en guerre 1939-1945, Imprimerie de la Manutention, Mayenne, 1991, pajenn 308\nAdtapet diwar « https://br.wikipedia.org/w/index.php?title=Ar_Gemene&oldid=1971144 »\nArcherdiez taget e Breizh gant tud eus ar Rezistañs


Abati an Aon - Keit Vimp Bev\nDegemerStalLevrioùLevrioù 11-15 bloazAbati an Aon\nHome / Levrioù / Levrioù 11-15 bloaz / Abati an Aon\nGoude emgann An Alre e kemer Duncan O’Hara penn an hent, mennet mat ma ‘z eo da adkavout e dad. War-zu Abati an Aon e vo kaset gant e enklask. Eno eo toullbac’het Sinead, an hudourez.\nAbati an Aon quantity\nISBN: 978-2-86824-130-6 Rummadoù : Levrioù 11-15 bloaz, Priz ar Yaouankiz Product ID: 1060\nEil levr heuliadenn “Troioù-kaer Duncan O’Hara” : Emgannoù Duncan O’Hara, Abati an Aon, Avalon\nGant Emgannoù Duncan O’Hara en doa boulc’het Pierre-Emmanuel Marais un hir a istor, o taolenniñ troioù-kaer un Iwerzhonad yaouank da vare Brezelioù Hêrezh Breizh. Setu eñ amañ en-dro, gant e vignoned Sinead ha Luigi.\nGanet eo Pierre-Emmanuel MARAIS e Naoned hag eno ‘mañ o chom c’hoazh. Brezhonegerien eo e vugale, egiztañ. Skrivañ a ra e brezhoneg hag e galleg. Embannet en deus 5 levr evit Priz ar Vugale ha Priz ar Yaouankiz : Ronan ar c’horrigan, Deomp Slowly ha Troioù-kaer Duncan O’Hara (I, II, III). Un nebeud danevelloù savet gantañ a zo bet embannet e-barzh Al Liamm ha ganto eo bet ivez embannet Alje 57 ha Divemor.\n2009 – Priz ar Yaouankiz – 104 p. – 11 x 18 cm\nRoit an ali kentañ war “Abati an Aon” Cancel reply\n€12.00 Lakaat er baner


Kenoazañ ar Redadeg 2016 - Skol Diwan Roazhon\nGouzout hiroc’h war « Buhez ar gevredigezh » 11 a viz Here 2015\nTostaat a ra buan Redadeg 2016. Tremen a raio ar Redadeg e Roazhon d’ar Sadorn 30/04 e kreiz an abardaez.\nUr prantad a feson evit aozañ un taol kaer ha lakaat war wel ar brezhoneg !\nPoent bras eo dimp kregiñ da aozañ an traoù.\nKinnig a ran deoc’h un emvod evit prezentiñ stad ar jeu ha lañsan da vat al labour.\nAn emvod vo dalc’het d’ar Yaou 15/10 da 6e30 da noz e sal Alan e ti Skeudenn.\nSetu tamm pe damm roll an emvod :\nkinnig an tremen e Roazhon, stad ar jeu\nSevel skipailhoù gant tud e karg evit mont war raok (skipailh buheziñ ha skipailh hent dre vras)\nTrugarez deoc’h reiñ da c’houzout e kemerot perzh hag evel just pediñ ho mignoned dedennet gant ar Redadeg.\nTrugarez da Skeudenn hag a zegemer ac’hanomp.\nPgz: 06 08 73 16 85\nEmañ ar Redadeg o tostaat buan : ar Sadorn 30 a viz Ebrel e vo e Roazhon. Emvod Ar Redadeg o tont a vo d’an 22 a viz C’hwevrer da 8e da noz e Skol An Emsav, 25 straed Pierre Martin e Roazhon. Digoret eo d’an holl ha neuze skignit ar… Lenn pelloc’h


Midwest Classic Cars Resources - Transportation\n<Content Goes Here> fvm'rivjev aeorijer ervehrveruveur veruvhervntjrvnfjhgvsfnvo vaeruher vaoervha vahv aeuhva evaeruhv areuah rv va hrv ava aervha vav aev vauvh avar9guyae alvjhuae vaepivhua vaenvu hevuhevcpharv dvah vvaiva vapihv awou avivb eiiw ha vaivfadvfdfasjf sdfu f a ha.\n<Content Goes Here> fvm'rivjev aeorijer ervehrveruveur veruvhervntjrvnfjhgvsfnvo vaeruher vaoervha vahv aeuhva evaeruhv areuah rv va hrv ava aervha vav aev vauvh avar9guyae alvjhuae vaepivhua vaenvu hevuhevcpharv dvah vvaiva vapihv awou avivb eiiw ha vaivfadvfdfasjf sdfu f a ha. fvm'rivjev aeorijer ervehrveruveur veruvhervntjrvnfjhgvsfnvo vaeruher vaoervha vahv aeuhva evaeruhv areuah rv va hrv ava aervha vav aev vauvh avar9guyae alvjhuae vaepivhua vaenvu hevuhevcpharv dvah vvaiva vapihv awou avivb eiiw ha vaivfadvfdfasjf sdfu f a ha. fvm'rivjev aeorijer ervehrveruveur veruvhervntjrvnfjhgvsfnvo vaeruher vaoervha vahv aeuhva evaeruhv areuah rv va hrv ava aervha vav aev vauvh avar9guyae alvjhuae vaepivhua vaenvu hevuhevcpharv dvah vvaiva vapihv awou avivb eiiw ha vaivfadvfdfasjf sdfu f a ha.\nfvm'rivjev aeorijer ervehrveruveur veruvhervntjrvnfjhgvsfnvo vaeruher vaoervha vahv aeuhva evaeruhv areuah rv va hrv ava aervha vav aev vauvh avar9guyae alvjhuae vaepivhua vaenvu hevuhevcpharv dvah vvaiva vapihv awou avivb eiiw ha vaivfadvfdfasjf sdfu f a ha.


Ar Brezel eneb ar Prusianed - Wikimammenn\nAr Brezel eneb ar Prusianed\nJ.-P. Gadreau, 1872 (p. 24-36)\n◄ Ur Gir war Iez ar Vretoned Ar Brezel eneb ar Prusianed Torfejou Potred ar Gommun ►\nHoll ez omp bet souezet, he spontet zoken, gant ar gwaleurio c’hoarvezet epad ar bloaz tremenet. Piou hen divije lavaret, o welet ar Franz ken gallouduz ha ken pinvidik, e vije trec’het hon arme ha kaset prisounieres en Allemagn, hag e vije hon bro kemerret dre nerz, ha laeret ha bihannêt ? Den a-bed, a dra sur. Un histoar trist meurbed hon bezo da lavaret d’hon bugale ; hogen greomp ma tenfont ur gounid bennag euz hon faziou, wit na vefont ket kastiet d’ho zro gant un hevelep gwalenn. Ewit-se klaskomp penoz ez eo c’hoarvezet kement-se holl, ha gwelomp ha na omp ket iwe kiriek un tammig.\nKalz e lavaro, me oar vad : « Penoz e c’halfemp-ni beza kiriek ? Em gannet ez omp holl, kalonek, hon bugale ha ni. Petra ober muioc’h ? N’eo ket ni a zo en penn ann armeou, n’eo ket ni a oa karget da glask d’hê armou, dillad ha boued ; n’eo ket ni iwe hon eûz disklêriet ar brezel, ha biskoaz zoken n’hon eûz gouveet mad da betra ez eo bet disklêriet. Da bep hini he vicher ! Ni a oa holl, heman o labourad he zouarou, hennont o vaga he gezek he he saout ewit mont gant-hê d’ar foariou. Na oa ket ar stur en hon daoudorn, da lâret eo, na oamp ket en karg euz ar gouarnamant. Bez’ a zo war-dro ugent vloaz hon boa dibabet un den ewit ober kement-se holl en hon lec’h : Met ann den-se, siouas ! a oa un trubard, hag hen eûz gret pep-tra a eneb d’hon c’hoant. Eüruz eo pa n’hen eûz kollet nemet he gurunenn ! »\nIa, kement-se a zo gwir ; Napoléon III a zo un den meurbed kabluz ; met na eo ket he-unan ; re-all a zo c’hoaz. N’eo ket hep-ken eûz he vinistred e lâran se, pere ho d-eûz koulz hag hen disklêriet ar brezel d’ar Prus ; — pe eûz he deputeed, pere a gave mad holl kement a c’hoantaë ; met ouzoc’h hen lâran iwe, hag ouzomp holl. da vihanna ouz ar re pere a roe ho moueziou d’ehan he d’he dud, bep-tro, hag a vrasaë evel-se he nerz hag he c’halloud ewit drouk-ober. Nann, n’hon boa ket a amzer, nag a diskadures a-walc’h iwe ewit kuzulia ar gouarnamant ; hogen bez’ hor boa amzer da vont da rei hon moueziou, pe voti, evel ma ve lâret en gallek, ha mont a reemp iwe, peurvuia, hag hon boa skiant a-walc’h ewit gouzoud, pa vije lâret d’imp dibab deputeed, pere a vije bet mad da dibab, N’eo ket digant ann Impalaër, pe digant ar prefet ez oa goulenn aliou ewit dibab an dud pere ho defoa karg d’ho c‘helenni ewidomp, ha da ober d’hê anavezout hon c‘hoant. Petra a larfac’h euz tud pere ewit gwelet ha gwirion a ve kontou (les comptes) ur marc’hadour a lârfe da heman lakaad ann dud a garfe da welet kement-se ? Ha setu koulzgoude ar pez oc’h eûz grêt peurvia epad ugent vloaz. Ann Impalaër a dlee kont d’ar vro, pehini hen defoa laket en he fenn, euz kement a ree holl, hag ez oac’h sot a-walch ewit dibab da welet ar c’hontou-se, en kambr ann deputeed, nann ar re hon bije c’hoant da dibab, met ar re a blije d’ann Impalaër. Penoz beza souezet neuze ma ’z eo troët fall pep-tra, ha penoz iwe na vefemp-ni ket holl wit un neubeud bennag en kement-se, pa eo gwir mar hon bije dibabet deputeed mad, na vije ket marwet kement a dud, hag hon arc’hant a vije chomet ganimp ? Oberou-mad ur gouarnamant mad, kelennet gant deputeed onest, hep dale ho anavefomp, mar hon eûz c’hoant, hag holl hon eûz c’hoant da se, mechanz.\nAr pez am eûz c’hoant da ziskouez d’ehoc’h, ez eo ann drouk a c’hall ober ur gouarnamant na ve ket onest, pa ve a-du gant-han deputeed ha na ioullont nemet ober holl kement a c’hoanta.\nBez’ a zo c’huec’h pe seiz vloaz, ar Prus n’a defoa ket ar vrud da veza ur rouanteles da ober aoun d’ar rouantelezou all. Ann Autrich, hirie izellêt meurbed, a zeblante c’hoaz beza krenvoc’h ewit-hi. Ha koulzgoude, armeou ar Franz ho defoa trec’het armeou ann Autrich, en Itali, er bloaz 1859. Ha setu, un neubeud bloaveziou diwezatoc’h, ar Prus-se a drec’h hep poan war-n-omp, pere hon defoa trec’het war ann Autrichianed ! Petra eta a oa c’hoarvezet ? En keit-se ar Prus a defoa trec’het ann Autrichianed ha lakêt ann Allemagn holl indan he galloud. Penoz-se ? — Ar Franz a divije gallet, ha dleet zoken, mirout out-hi da ober kement-se ; met d’ar c’houlz-se hon Impalaër a gase hon soudarded hag hon arc’hant d’ar Mexique ewit ober da dud ar vro bell-se ur brezel diwirion, pehini a droaz fall ewidomp. Na oa eta na soudarded, nag arc’hant ewit mont eneb ar Prus, pehini a c’hoantaë bepred em vrasaad. Rèd a oe d’imp eta plega hon penn, ha lezel, er bloaz 1866, da gemer ur galloud meurbed braz ur rouantelez pehini a dlee hon mac’ha hag hon frika pewar bloaz diwezatoc’h.\nHa piou hen defoa c’hoantaët ober ar brezel d’ar Mexique ? — Ar Franz, marteze ? — Nann, met mignoned d’ann Impalaër, pere a wele gounid eno kalz a arc’hant. Ac’hanta ! ar brezel maleüruz-se a oe kavet mad gant hon deputeed epad pewar bloaz : ho moueziou e kambr ann deputeed a lâre a kavent mad ar pez a gavent fall, en gwirione, evel an holl : mar lârent dre ho moueziou penoz e kavent mad ar brezel-se, ez oa hep-ken abalamour ma oa ann Impalaër hen defoa c’hoantêt ec’h ober, hag a oa rèd d’ezhe kavoud mad ar pez a gave mad ann Impalaër, pehini en defoa grêt ho henvel deputeed. ag ann neubeud a deputeed na heuillent nemet mouez ho c’honsianz (ann deputeed vad ar re-se) hag a zo bet em savet eneb ann drouk oberou a welent, ar re-se a vije lâret diout he penoz na garent ket ho bro, beteg ann de ma ’z eo bet c’hoarveet holl ar pez ho defoa diouganet (predit), hag a renkaz hon arme distrei en Franz, goude pewar bloaz a boanio hag a dispigno kollet.\nHogen grêt a oa ann drouk : 750 million a on bet dispignet hep frouez a-bed, hag un niver braz a Fransijenn a zo c’hoaz ho relego en douar ar Mexique, pell-pell euz ho bro ! Koulzgoude hon arme gaer a zistroaz en Franz, hag ar gouarnamant, pa eo gwir n’hen defoa ken brezel a-bed war he ziou-vrec’h, hen divije gallet neuze lakad he labour hag he spi da greski ha da wellaad e arme, ewit gallout stourm ha derc’hel penn d’ar Prusianed, rag ar re-man, goude beza trec’het war ann Autrichianed, a boanie euz ho gwella, hag en kuz, ewit ober ar brezel d’ar Franz. Ar gouarnamant na oa ket hep gouzoud kement-se, hag un otro hanvet ar baron Stofel, pehini a oa bet kaset da Verlin ewit gedal ha gwelet a dost doare ann traou er Prus, a skrivaz d’ann Impalaër un niver braz a lizero ewit lâret d’ezhan pegement ez oa bihan ha disket fall hon arme, en kever hini ar roue Prus. Ar general Trochu, un den honest, ur brezelour kalonek hag ur Breton mad, bars ul levr pehini a reaz er bloaz 1867 war arme ar Franz, a diskoueze iwe, sklêr, petra a oa da ober neuze ewit beza krenv hag hep aoun da welet hon amezeienn terrupl o koueza war-n-omp, pa sonjfemp ann neubeuta.\nHag a oe grêt petra neuze ? Ar gard mobil a oe savet, hogen war baper hep-ken : na oe grêt na exersis na netra. Pa ve deut de ar riskl, ar potr diwar ar meaz a dired kerkent ha ma ve galwet, gant he dillad abour, kalonek, ha prest da vale : Met allas ! na oar netra, hag ar c’hoz fuzul a ve roët d’ezhan a zo ur benvek ha na anvez ket ; hag ann hini na oar ket doare he venvek, na raïo bikenn nemet labour all. — Piou hen kredfe ? Ar rujumantjo a lign a-vije bihannêt ann niver euz ho soudarded, d’ar c’houlz ma oa ar muia a ezomm d’ho brasaad. Ha perag se ! Me oar-vad ewit paea dispigno mezuz, pere a vije kuzet mad. Ewel-se iwe un darn vraz euz ann arme-se na oa nemet war ar paper, ha pa deuaz ar Plebiscit ken brudet, en miz Mae 1870, a oe gwelet mad dre voueziou ar soudarded, penoz ar Franz na defoa ken nemet tri c’hant mill soudard, el lec’h pemp pe c’houec’h kant mill !\nPa am euz lâret ur gir euz ar Plebiscit, a fell d’in lâret diwar he benn un dra bennag muioc’h o’hoaz. Ha na eo ket, kredet mad, ewit lâret drouk a-bed euz ar re pere ho d-eûz laket ia bars ann urn, pe gouest ar vot. Keuz a-walc’h ho d-eûz bet a gement-se, divezatoc’h, me oar vad. Ha neuze, ho c’hredenn a oa penoz a reent mad. Roët a oa bet d’ezhe da gredi, dre ur gaou milliget, penoz o lâret ia a rojent ho mouez evit ar peuc’h, ha daou viz goude ma oa bet seiz million ia ewit ar peuc’h, a oe disklêriet ar brezel, war un digarez fall. Hag aboe, pegement a valloziou war ar Plebiscit ! Goude kement-se, kalz a dud na ioullont ken mont da voti. Hogen kement-se a zo gwasoc’h c’hoaz : rèd eo voti, na euz forz petra a c’hoarvezo. Mar chomfe an dud honest er gêr, ann deziou votadek, ar re fall ho defe joa vraz a gement-se, hag a vefe gwelet c’hoari gaer neuze !\nNann, nann, na gredet ket se. Ann Impalaër hag he vinistred ho d-eûz c’hoant da gaout ar brezel, na eûz forz pennoz, hag ar brezel a vezo grêt. Neuze eta e klasker ur chikan all d’ar roue Guillôm, hag heman na c’houlenne nemet-se, hag ive he vinistr, ar potr ﬁnn Bismarck. Klasket a oe neuze un digarez, ha lâret penoz ambassadeur Franz en Berlinn a oa bet digomerret fall, ha drouk-komzet out-han (insulté) gant ar roue Guillôm, ar pez na oa ket gwir. Ar bemzek a viz gouere (ar c’houlz-se a vezo pell sonj anezhan) daou vinistr, ann duk Grammont, er Senat, hag ann otro Emil Olier en kambr ann deputeed, a deue da lâret penoz plijadur ho mestr a oa d’hon teurrel, hep dale pelloc’h, er brezel spontuz a ouzoc’h. Ann darnvuia eûz ar gambr, — pe ar majorité, evel ma ve lâret en gallek, — rag ann deputeed vad hanvet er bloaz 1869 na oant ket ann darnvuia pell a-c’hane ; — ann darnvuia euz ar gambr eta, evit plijout d’ann Impalaêr, a gavaz a oa mad ober ar brezel-ze, eneb c’hoant ar re ho defoa hanvet anezhe da vont da Baris evit difenn ho mad hag hini ar vro holl. Red eo lâret aman, en enor d’ann deputeed pere a oa eneb, pe ann Opposition, evel ma lârer en galleg penoz a rejont holl ho galloud evlt na vije ket disklêriet ar brezel d’ar Prus ; met allas ! na oent ket selaouet. Unan anezhe, — ann den fur, ann den honest, ann den brudet mad dre-holl pehini a zo brema penn-sturier, — en gallek Président, — ar Republik, ann otro Thiers, — a reaz dreist-holl he dever en de-se , hag he holl c’halloud evit pellaad diouzimp ar brezel hag ar waleurio spontuz a ve euz he heul. Lâret a eure, — e-touez kalz a dreo all, holl gwir, — penoz na oamp ket prest, hag, a hent-all, a vije ann Urop holl a eneb d’imp, mar vijemp diskiant a-walc’h da disklêria ar brezel. Epad diou pe der heur, evit-han da veza koz kaer, e talc’haz penn da ur bagad tud pere a grie war-n-han hag a diskoueze d’ezhan o daoudorn serret, evel tud ho defe kollet ho skiant vad. Met hen na grene ket ha n’hen defoa ket aoun, rag evit mad he vro e komze, ha he vro a vezo anaoudeg en he gever, da vikenn.\nDaoust (malgré) d’ann otro Thiers, daoust d’ar republikaned ha da ioul ar vro holl, ar brezel a oe eta disklêriet d’ar Prus. Ar marechal Lebœuf (ann ijenn, en brezonek), ministr ar brezel, pa oe goulennet digant-han : « Ha prest omp ? » — a lâraz : ia ! ha pa dlefe ar brezel pad ur bloaz penn-da-benn, na vô ket ezomm da brena ur voutounenn guetro hep-ken ! » —\nHag eiz de goude-se, pa em dastumaz ar rujumantjo el lec’hiou ma oa lâret d’ezhe, n’ho defoa na bidonou, na dillad, na fuzuliou mad, na kalz a dreo all a bere ez oa ar brasa ezomm. Pemzek de divezatoc’h, bars ann emgannou (batailles) kenta, un niver braz a ganonou a oa rèd d’ezhe paoues da denna, dre n’ho defoa ken na poultr na boulodou. Ar soudarded ive na oa ket awalc’h anezhe, pell a-c’hane. Ar plebiscit, evel am eûz lâret huelloc’h, hen defoa diskouezet penoz na oa ket ann niver dleet a soudarded er rujumantjou : war ann tri c’hant mill den a oa dastumet indann ann armou, war dro nao ugent mill a oa dastumet war harzou (frontières) ar rouanteles en deiziou diweza a viz gouere. Ar Prus, hi, o tastum holl nerziou ann Allmagn, a defoa war droad ur million a dud, da lâret eo dek gwez kant mill, ha tri garme terrupl a deue a-eneb d’imp. Ann Impalaër, evit-hen na wie ket kalz a dra en doare ar brezel, hen defoa ’hoantaët gourc’hemenn (commander) dreist he holl jeneraled. He arme, pehini na vije ket bet re grenv evit stourm eneb unan hep-ken a armeou ann Allmanted, ma vije bet dastumet en unan hep-ken a oe rannet en eiz korf, pell ann eil ouz egile, ha dalc’het peurvuia da ober netra. Ar Prusianed, o welet kement-se, a gresk c’hoaz ho armeou, ha goude Saarbruck, lec’h na oe gret, evit lâret nemet ur gomedi, evit plijadur ar Prinz Imperial, mab ann Impalaër, — a teujont, en tri arme braz meurbed, war daou eûz hon c’horfou armeou. Division ar jeneral Abel Douay, eûz korf arme ar marichal Mac-Mahon, a wel o tont warnezhi, ar c’henta, ar Prusianed, en Wissembourg, ar bevar a viz Eost. Hon soudarded a c’hourennaz kalonek meurbed, unan eneb pevar, ur pennad mad a amzer ; met allas ! red a oe d’ezhe tec’hel. Ann den kalonek, ar brezelour mad ar marichal Mac-Mahon, a dired neuze d’ho zikour, gant ar pez a oa manet eiûz he gorf arme, war-dro tregont mill den. Gortoz a ra ann enebourienn en ul lec’h hanvet Reischoffenn. Dont a ra hep dale arme ar Prusianed, en niver a gant hanter kant mill den, gant ar prinz royal a Brus en ho fenn. Ar jeneral De Failly, ur jeneral a lez, a oa en kastel (le fort) Bitche, hag hen defoa urz da dont ive, kerkent ha ma klewje mouez ar c’hanon ; met kaer a oe gortoz anezhan, na deuaz ket, hag hon soudarded paour a oe arre friket indann ann niver braz euz ann enebourienn. Ar guiraserienn a oe lac’het holl, evit lâret, hag a rojont ho buhe, a galon vad, evit rei amzer da dec’hel d’ann neubeud a chomme c’hoaz eûz hon soudarded. Hon c’hollou a oa braz meurbed ; met kollou ar Prusianed a oa brasoc’h c’hoaz, hag ar Fransijenn a oa marwet ho defoa goerzet ker ho buhe, e c’hallet kredi.\nEn hevelep (même) deiz, ar c’huec’h a viz Eost, — arme ar roue Prus hag he Jeneral Steinmetz a em dolaz, tost d’ar gêrig a Forbach, war arme vihan ar jeneral Frossard, pehini a oe ive friket indann ann niver braz. Adaleg neuze, ar harzou (les frontières) a oa digor en daou lec’h, ha diou arme terrupl a enebourienn a em dolaz kerkent, unan el Lorraine, hag eben en Alsace, ewit a-c’hane mont iwe el Lorraine, dre ar menezlou hanvet ar Vosges, pere na oant pelloc’h difennet.\nEvit kement-man holl, na oamp ket c’hoaz kollet. C’huec’h korf a arme war eiz a oa c’hoaz iac’h mad. Ann enebourienn a oa en hon bro, se a zo gwir, met ann dud kalonek na ouzer ket pegement a zo anezhe en Franz, ha pa ve deut er c’houlz da difenn ar vro en danjer, pep den, koz ha iaouank, a ve ur soudard. Koulzgoude ez oa rèd kaout amzer evit sevel ann dud, ho deski ha rei d’ezhe armou. Penoz ober ? Allas ! ar glac’har en hon c’halonou holl, ez oa rèd tec’hel eûz an Alsace, ar vro gaer-se, hag hi leuskel gant ann enebourienn, met ewit ur pennadig amzer hep-ken, a sonje d’imp holl. Neuze eta a oe gret d’ann holl soudarded a chome ganimp c’hoaz dont war Paris, evit difenn da vihanna penn-kêr ar rouanteles. Evel-se, gant ar pez hon boa salvet euz ann arme koz, hag ann armeou newez a oa savet gant hast braz, pep hini hen defoa c’hoaz esper a vije gallet ober d’ar Prusianed tec’hel en tu all d’ar Rhin. Met ann Impalaër a welaz mad kement-se, ha gant aoun da goll d’hoc’htu he gurunenn, hen hag he ligne he goude, mar teuje da dec’hel re vuhan, e c’hoantaaz riskla un tol diweza ha c’hoari holl war ur gartenn hep-ken, evel ma ve lâret, evit-han n’hen defoa nemet neubeud a chanz da c’honid er giz-se. Kement-man a zo gwir mad, rag he-unan hen eûz anzavet ann torfed-se en ul lizer a skrivaz da ur saoz hanvet Iann Burgoyne. El lizer-se, a lâr penoz hen dije dleet dont war Baris gant ann arme, mar n’hen dije ket karet muioc’h he gurunen eget ar Franz. Hag evel-se a oe daleet (retardée) tec’h (la retraite) arme Metz. Armeou ar Prusianed a gavaz neuze amzer a-walc’h evit treuzi ar Rhin, ha goude Gravelotte ha Sant-Privat, lec’h ma oe lac’het c’hoaz un niver braz a dud, euz ann daou du, hon arme a renkaz chom indann mogerou Metz, hag em renta diwezatoc’h, pa oe debret ann holl voued a oa en kêr, ha mont prisonieres en Allmagn.\nN’hon boa pelloc’h a soudarded nemet ann neubeud ho defoa gallet em salwi eûz a arme Mac-Mahon, korf arme ar Jeneral Felix Douai, hag ar rujumantjou a vale (de marche) grêt gant ar reservou galwet indann ann armou. Ministr newez ar brezel, ar jeneral Cousin Montauban, komt Palikao, hen defoa grêt gant mall un arme newez a gant mill den. Bars ann arme-se, dastumet en Chalons ez oa brema holl esperanz ar Franz. El-lec’h hi digas war-du Paris, ann Impalaër hi c’has war-du Sedan. Na grede pelloc’h dont da Baris, hag e talc’he gant-han ann arme evit ma vije trec’het, vel ar re-all, indann mogerou Sedan, ha kaset prisonieres en Allmagn, goude ur gapitulation mezuz. — Pewar ugent mill den komerret en un tol !\nPa digwezaz ar gwall-gêlo se, a oe drouk kaer en holl er pevar c’horn ar Franz, me ho ped da gredi. Neuze ann holl gêrio vraz eûz ar rouanteles a lâraz penoz na ioulent ken (qu’elles ne voulaient plus) eûz ur gouarnamant ken mezuz. En Paris, deputeed departamant ar Seine, pere a oa holl a eneb d’ann Impalaër, pe eûz ann opposition, a em gargaz da ober ur gouarnamant newez, evit difenn ar vro, hag ar Franz holl a gavaz mad ar pez a ree eno ann dud-se, pere na disesperent ket c’hoaz, evit ann traou da vont gwall-fall.\nEn penn ar gouarnamant newez-se ez oa un den honest, kalonek ha brezelour mad, a be-hini hon eûz lâret huelloc’h ur gir, ar jeneral Trochu, ur breton. Hanvet neuze da vestr braz, gant ann holl, a-baoue ma ’z eo em rentet Paris, a zo bet lâret kalz a drouk anezhan, met eneb ar gwir (injustement). Ar Jeneral Trochu, mar karet, n’hen eûz ket grêt holl ar pez a c’hortoemp anezhan ; n’hen eûz ket kaset ar Prusianed eûz a endro da Baris, ha grêt d’ezhe distrei d’ho bro : met piou hen divije grêt ar burzud-se, er poent ma oamp neuze ? Nikun. he mar a-bed. Met grêt hen eûz he dever, o tifenn Paris, beteg ann diweza tamm bara, hag ar pez n’hen eûz ket grêt, den all a-bed n’hen divije gallet ober.\nMet, a lâro c’hoaz unan bennag, ar pez a c’houlenne d’ar c’houlz-se Bismarc’h ha he roue, hon eûz rinket da rei diwezatoc’h, ha kalz muioc’h zoken, hag evel-se, pegement a boaniou, a dispignou hag a waleuriou evit netra !\n— Evit netra ? Nann a-vad ! O stourm er stum-se, hon eûz diskouezet d’ar bed holl penoz na oamp ket ken izel ha ma sonje gant kalz, hag a zo en pep korn a Franz tud kalonek, ha kalz, prest en pep amzer da difenn ho bro.\nAnn divizou (oonditions) re-c’haro euz hon enebourienn, pere a o’hoantaë hon disenori, a reaz eta ma oa red d’imp derc’hel da ober ar brezel. Paris a serraz he dorojou, hag a lakaaz kanonou tro-dro war he mogerou ; hag en keit-se, er pevar c’horn ar Franz, a em save ann holl evit dont d’hi zikour.\nAnn dric’houec’h a viz Gwengolo, a oe kelc’hiet (entourée) Paris gant arme ann Allmanted ha distaget krenn (séparée) euz ann nemorand euz a Franz. hag ann naontek a oe indann he mogerou an emgann genta, en ul lec’h huel hanvet Chatillon. Eno a oe gwelet mad pegement a vije bet gwellocvh ober da arme Mac-Mahon dont war-du Paris, eget e c’has da Sedan, lec’h ma oe kemerret evel al logod en ul logotaër. Ma vije chomet ganimp Chatillon, un arme eno hi divije grêt c’hoari-gaer, hag ann treo, me oar-vad, na vijent ket troët neuze ken-fall. Met ’vel na oa nemet konskrived da lakad el lec’h-se pehini a zo alc’houez Paris, evit lâret, a oe difennet fall, ha presig kollet, allas ! Mobiled ann Ill-ha-Vilaine a dalc’haz mad koulzgoude, evit enor potred Breiz. Rèd a oe neuze lakad dreg mogerou kêr ann holl droupou-se, konskrived, mobiled, tennerrien-frank (francs-tireurs) pere o defoa holl ioul-vad (bonne volonté) a-walc’h, met allas ! n’ho defoa nag urz, na gwizieges (experience), ha na eûz ket a soudarded vad hep ann daou dra-se. Ann amzer a dremene hoc’h ober ann exersiz, hag en emgannou bihan, evit diski ho micher a soudard d’ann dud. Bars unan ann emgannou bihan-se, en ul lec’h hanvet L’Hay, mobiled ar Finister a em-gannaz kalonek braz, hag a oent meulet gant ann holl.\nEn keit-se, un arme dastumet war vord ar ster vraz hanvet al Loire a deue war Baris, dre ar vro gaer hanvet ar Beauce. Met ann arme-se, re-vihan, na c’hallaz ket derc’hel penn da arme ar Prusianed, pe ann Allmanted, pehini a oa kalz brasoc’h, ha goude emganno Toury hag Arthenay, a renkjont souza, ha zoken dilezel ar gêr a Orleans, lec’h ma teuaz ar jeneral Von der Thann gant ar Bavaroised, an 11 a viz Here. Ar gêr vraz a Strasbourg, en Alsace, pehini a oe lakêt ar seizi (siège) warnehi da genta, a rinkaz em renta, goude em difenn evel leoned gant ho jeneral Uhrich. Ar gêr-se a sonje gant ann holl na vije kemerret bikenn, ken krenv ha ma oa he mogerou. Pa deuaz ann enebourienn en kêr, ann tiez, evit ann niver brasa, a oa pe diskarret gant ar c’hanonou, pe tanet gant ar bombou. Ann dud koz, ar groage hag ar vugale a oa diskennet pell a oa er c’haviou (les caves), hag ar bara hag ar boued all a oa ebret holl.\nAr c’hêlo trist-se na diskarraz ket koulzgoude kalon ar Barisianed : met allas ! ur c’hêlo tristoc’h c’hoaz a dlee dont d’ezhe, hep-dale pell.\nGoude emgannou ar c’huezek hag ann dric’huec’h a viz Eost, arme ar gêr a Metz, en penn pehini ez oa ar marichal Bazaine, a oa bet dalc’het (bloquée) indann mogerou ar gêr-se. Meur a wez ho defoa c’hoantaét dont er-meaz (sortir), — epad emgann Sedan a-vad — met n’ho defoa ket gallet. Ar marichal Bazaine, a behini na c’haller ket c’hoaz lâret re a zrouk, ken a vezo anaveet holl he zoare hag a vezo bet barnet mad. — ar marichal Bazaine eta a seblant beza bet re-voak (trop mou) epad seizi Metz. Goude beza chomet re-bell amzer hep ober netra a vad, a teuaz un de, pa oe debret ann holl voued ez oa en kêr, bete kezek ar c’havaliri, ma renkaz em renta, gant he arme holl, da lâret eo 150 mill den. Ann armou ha drapoiou zoken, pere a dleje beza bet torret ha devet, a oe roët d’ann enebourienn, ha kement-se a zo ur garg vraz eneb d’ar marichal.\nRentadek (capitulation) Metz a lakae distak da vont el lec’h-all arme ar prinz Frederik-Charles, pehini a diskennaz neuze e-trezeg al Loire, eneb d’ann arme a oa dastumet eno evit mont da zikour Paris. Netra na c’halle beza gwasoc’h evidomp. Ar c’hêlo-se a lakaaz ar spont er vro holl. Gouarnamant difenn ar vro (de la défense nationale) a sonjaz a-newez goulenn un armistis, hag ann otro Thiers a oe karget da vont da em glewet war-se gant roue ar Prus hag he vinistr kenta Bismark.\nPa oe gouveet en Paris penoz ar marichal Bazaine a oa em rentet gant he arme, ur bagad tud fall, mad da veza krouget, evel ma oe gwelet diwezatoc’h indann ar gommun milliget, a c’hoantaaz diskar ar gouarnamant, evit em lakaad en he lec’h. Mont a rejont gant armou d’ann ti-kér (l’hôtel-de-ville), hag a kemerjont anezhan. Met na oe ket evit pell amzer. Un darn euz ar gard national a diredaz, ha gant ar mobiled breton e kemerjont a-newez ann ti-kêr. Da botred Breiz eta ann enor da veza salvet ar wez kenta Paris eûz a veli (domination) ar gommun milliget.\nLâret hon eûz huelloc’h penoz ann otro Thiers a oa bet karget da c’houlenn un armistis digant ar Prusianed ; met allas ! na oe ket evurusoc’h eget Jules Favr. Na c’houlennemp nemet 21 devez evit henvel deputeed, da c’houzoud pa a vije kendalc’het pe baouezet da ober ar brezel. Ar gouarnamant a c’houlenne c’hoaz ma vije gallet digas boued en Paris epad an 21 devez-se. Ar Prus na ioullaz ket kiewet komz a gas boued d’ar Parisaned, ha setu ma oa red kenderc’hel (continuer) ar brezel, ha gant neubeutoc’h a chanz da c’honid eget biskoaz.\nKoulzgoude un neubeud deiziou diwezatoc’h a troaz ann avel a-du ganeomp, hag a c’honejomp ur viktoar pehini a savaz un tammig kalonou ha fizianz ann holl.\nAr garg do sevel buhan armeou newez evit mont war Baris, a oa bet roet da genta d’ann otrone Crémieux ha Glais-Bizoin, tud honest hag a ioul-vad, mar kâret, met re oajet. Red a oa evit kement-se un den iaouank, leun a nerz hag a dân. An den-se a oe digaset d’imp euz a Baris en ur ballon, da lâret eo dre ann er. He hano a zo Gambetta. Kalz a vrud a zo bet grêt en-dro d’an hano-se ; darn ho d-eûz savet anezhan beteg ann env, ha darn-hall iwe ho d-eûz stleget (trainé) anezhan bars ar fank. Evel ma c’hoarvez alies, euz ann daou du ez oar êt re-bel. Gambetta hen eûz grêt kalz a faziou (fautes), ann holl hen goar ; met a hent-all, o stourm evel m’hen eûz grêt, hen eûz salvet hon enor ha diskouezet d’ar bed holl penos ar Franz, evit beza bet trec’het, dre drubarderes, na eo ket kollet c’hoaz ; pell a-c’hane !\nA-baoue ann deiziou kenta eûz a viz Du, ar jeneral d’Aurelles de Paladines a oa en penn un arme a 80 mill den. Tost d’ar get a Orleans, e kouezas war arme ar jeneral Bavarois Von der Thann, hag a reaz d’ezhan souza beteg a gêr a Ethampes. Pa digwezaz ar c’hêlo mad-se en Paris, digaset gant ur goulm, kalonou ann holl a dridaz gant ar joa. Ur plan a zo grêt neuze, ha kaset en ur ballon da arme a Loire. Ann arme-man a oa breman krenv a daou c’hant mill den, pe dost. E-keit ha ma kerze war Baris, arme Paris, grêt gant mobiled, a dlee ober holl evit dont war arbenn d’ezhi (venir à sa rencontre).\nAnn nao war-n-ugent a viz Du ez oa eta arme Paris en hent. Daou emgann (deux combats) dirollet a oe, ann dregont a viz Du, hag ann daou a viz Kerdu, en Champigny, war vord ar ster hanvet Marne. Mobiled ar Finister, dreist holl, a reaz ho dever, evel bep-tro. Euz ann daou du ez oa kalz a gollou, hep gonid sklêr en tu a-bed. Met allas ! arme al Loire, pehini a c’hortoer evel ur zalver, na deue ket, hag a oe red souza arre, ha distrei indann mogerou Paris. E-keit-se, ar jeneral d’Aurelles de Paladines a em ganne ive eneb arme ar prinz Frederik-Charles, pehini a deue eûz Metz. Neuze a oe gwelet sklêr pegement a drouk a deue d’imp eûz rentadek (capitulation) Metz. Mar na vije ket kouezet warnezhi ann arme terrupl-se, arme al Loire a divije gallet mont bete Paris. Mar kollaz, ar gounid a goustaz ker d’ar Prusianed, hag ar c’henta hag ann daou a viz Kerdu, en Baume la Rollande hag en Patay. a oent gwal-frottet. Zouaved ar Pab, en ho fenn ar jeneraled Charrette ha Cathelineau, a em gannaz evel leoned. Ar re-se a oa ive Bretoned peurvuia. Ann dri hag ar bevar, ann arme a renkaz dilezel Orleans.\nAr jeneral Chanzy, pehini a oe lakêt en lec’h ar jeneral d’Aurelles, a em dennaz neuze gant ann arme a-hed (le long) al Loire. ha bemde a vije un emgann bennag. Er gêr a Mans e chomaz, da lakaad urz en he arme, evit goude-se mont arre war Baris.\nUn darn all euz arme al Loire. troc’het euz hini Chanzy. a oa em dennet etrezeg ar gêr hanvet Bourges, oc’h he fenn ar jeneral Bourbaki. Ann darn ar gouarnamant a oa da genta en Tours, hag a oa breman en Bourdel, a defoa kaset anezhan da zikour ar gêr grenv (la ville forte) hanvet Belfort, en Alsace, pehini a em difenne pell a oa a eneb ann Allmanled. Un arme vihan a oa ive en tu ann anter noz (le Nord) gant ar general Faidherbe, hag a c’honeaz diou wez war ar Prusiuned, en Pont-Noyelles hag en Bapaume.\nMet en arme ar jeneral Chauzy ez oa hon holl esperanz evit delivra Paris. Ann 21 a viz Kerdu, arme Paris a c’hoantaaz dont er-meaz he mogerou. Met na oe ket evurusoc’h eget ar weziou all. Neuze e komansaz bombardamamt kêr, ha beb-noz obused ar Prusianed a deue da lac’ha en ho gweleou, bugale ha groagez, ha diskar ha devi ann tiez. Ha koulzgoude nikun na gomze c’hoaz a em renta. Met allas ! ann naoun a dlee ober ar pez n’ho divije grêt bikenn ho c’hanonou.\nAr jeneral Chanzy, trec’het er Mans, a zo rèd d’ezhan souza arre beteg Laval. Er sav-heol, Bourbaki, goude deiziou mad, a zo trec’het ive en Hericourt, hag a renk mont er Suisse, lec’h ma ’z eo digemerret mad gant tud ar vro-se, da bere e tleomp anaoudêges vad evit-se. En hanter-noz (au Nord) Faidherbe a zo trec’het d’he dro en Sant-Quentin,\ngant un arme kalz brasoc’h eget he hini. A bep tu na deu ken nemet kêloiou fall. Ar Parisianed, goude bea debret ho c’hezek, ho chas, ho c’hizier, n’ho defoa ken pep-hini, nemet un hanter-livr bemdez a vara du ha fall. Na oa ket da lâret, rêd a oa em renta. Ann otro Jules Favr hec’h eaz eta da gavoud Bismarck. hag a oe grêt un diviz etrezhe penoz ar vro holl a vije galwet da henvel deputeed da welet pe a vije grêt ar peuc’h, pe dalc’het da ober ar brezel.\nAnn deputeed a em dastumaz en Bourdel, en miz C’huevreur. Ann dra genta a rejont, a oe lakaad oc’h penn ar gouarnamant ann den honest, ann den fur, ann den gwiziek, pehini a oa bet hanvet depute gant 25 departamant — ann otro Thiers. Ann otro Thiers ez oa eta kaset neuze da Versailles, evit em glewet gant Bismarck War divizou (les conditions) ar peuc’h. Ar peuc’h-se, red mad oa hi c‘homer, siouas ! evel ma vije roet d’imp, na oa ket da lâret. Ar gambr a lâraz ia eta war divizou Bismarck. Da genta ez oa rèd d’imp rei d’ar Prus diou euz hon provinsou kaera, lec’h ma zo Fransijenn euz ar re wella, an Alsace ag un darn euz al Lorraine. Neuze a vije rèd d’imp c’hoaz paea pemp milliards — ur somm spontuz — hag oc’hpenn soudarded ar Prus a chomje en un darn vraz euz ar Franz, ken a vije paeet ann arc’hant.\nAdtapet diwar « https://br.wikisource.org/w/index.php?title=Ar_Brezel_eneb_ar_Prusianed&oldid=74190 »\nKemmoù diwezhañ degaset d'ar bajenn-mañ d'an 9 Gwe 2015, da 13:52.


Aleksandr Afanasyev - Wikipedia\n(Adkaset eus Aleksandr Afanasiev)\nAleksandr Nikolayevitch Afanasyev (Александр Николаевич Афанасьев e ruseg) (Bogoutchar, 23 a viz Gouhere 1826 - Moskou, 5 a viz Here 1871) zo ur folklorour rus, dastumer kontadennoù hag embanner an dastumadoù kontadennoù rusek anvet Narodnye russkie skazki.\nDastumet en deus c'hwec'h kant kontadenn, muioc'h eget n'eus forzh piv all, goude ma ne oa ket e-unan oc'h ober al labour moarvat. Eizh levrenn an dastumad kentañ a deuas e-maez entre 1855 ha 1867, ha keñveriet eo bet ouzh ar vreudeur Jacob ha Wilhelm Grimm.\nKalz eus ar c'hontadennoù rus brudet er bed a deu eus e zastumad (Ar Mell Irvinenn, Macha hag an Arzh, Baba Yaga).\n↑ 11 a viz Gouhere en deiziadur juluan.\n↑ 23 a viz Gwengolo en deiziadur juluan\n↑ Riordan (2003), p. 221.\nAdtapet diwar « https://br.wikipedia.org/w/index.php?title=Aleksandr_Afanasyev&oldid=1830070 »\nDernière modification le 27 C'hwe 2019, à 06:29\nKemmoù diwezhañ degaset d'ar bajenn-mañ d'an 27 C'hwe 2019, da 06:29.


Sinadur Karta sevenadurel Breizh e 1977 | Becedia\nSinadur Karta sevenadurel Breizh e 1977\nKemennet e oa bet Karta sevenadurel Breizh gant ar prezidant Valéry Giscard d’Estaing e Ploermael en e brezegenn d’an 9 a viz C’hwevrer 1977, ha sinet e oa bet gantañ d’ar 4 a viz Here 1977. Ganti eo « personelezh sevenadurel » Breizh a voe anavezet ez ofisiel evit ar wech kentañ, o harpañ kelennadurezh ar brezhoneg hag o krouiñ Kuzul sevenadurel Breizh.\nD’ar 4 a viz Here e voe sinet Karta sevenadurel Breizh gant ar Stad, gant an EPR (« Ensavadur publik rannvroel » e oa anv a Rannvro a-raok ne vije dilennet e guzul gant an holl) ha gant pemp departamant Breizh.\nAnv oa bet diouti evit ar wech kentañ gant Giscard-d’Estaing e Ploermael dindan un deltenn vras d’an 9 a viz C’hwevrer 1977 : anavezout « personelezh sevenadurel Breizh » ha fiziañ er Rannvro he folitikerezh sevenadurel an hini oa he c’hefridi, o respont da « youl poblañs ha dilennidi Breizh ma vefe doujet d’o identelezh. »\nKelennadurezh yezh ha sevenadur Breizh\nEvit ma vo « anavezet talvoudegezh ha dellid » yezh ha sevenadur Breizh e voe kinniget gant ar Garta diorren ar c’helenn e galleg diwar glad sevenadurel Breizh e stern programmoù nevez « da bep live ar c’helennadurezh e Breizh a-bezh ». Renabliñ a rae ar Garta an enklaskoù istor a oa da vezañ kaset er skolioù-meur ha menegiñ teñzorioù Bro-C’hallo.\nSellout a rae ar pep brasañ eus an araokadennoù, war gont ar Stad, ouzh ar brezhoneg : kentelioù diret er 6vet hag er 5vet klas, kelenn dre zibab (yezh ha sevenadur Breizh) er 4re hag en 3de klas adalek adkrog-skol miz Gwengolo 1979, war batrom ar yezhoù estren, kement ha reiñ da opsion brezhoneg ar vachelouriezh « talvoudegezh un eil yezh vev » en holl rummadoù anezhi.\nHa gwelloc’h c’hoazh : lakaet e voe an eurvezhioù-se e-barzh implij-amzer ar skolaj ha servij ar gelennerien aet war ar renk. Stajoù meret gant an deskadurezh-Stad a oa da vezañ aozet evit peurstummañ ar gelennerien-se.\nRadio ha tele\nBerr e chome ar Garta war ar c’hraf-mañ ha pa anzave e oa dioutañ ur « elfenn hollret da diorraoadur ar sevenadur rannvroel ». Ne gase ket he disentezioù da wall bell : skignet e vefe bep sizhun un abadenn dele 20 mn… ha kresket e vefe ar programmoù adalek fin ar bloavezh 1978 !\nKrouiñ un Atalier teknik rannvroel (kevredigezh hervez lezenn 1901) ha prometiñ kas war gresk ar skoazell arc’hant ha teknik da « kevredigezhioù sevenadurel Breizh » (Kendalc’h, da skouer), sell aze danvez ar striv a oa da vezañ graet evit difenn ar glad hag anavezout sevenadur Breizh.\nAr chapelioù, « tier bro » anezhe, a oa meneget ivez, e-touez aozadurioù all evel ar c’hreizennoù diorren d’ar sonerezh…\nKinnig a rae ar Garta krouiñ Kuzul sevenadurel Breizh, 61 ezel anezhañ, e anv ar strollegezhioù lec’hel, ar c’hêrioù, ar skolioù-meur, ar c’hevredigezhioù sevenadurel (dek plas), prefed ar Rannvro ha rektor an akademiezh en o zouez.\nBep bloaz e vefe embannet gantañ e ali war ar mod ma vefe dasparzhet ar skoaziadoù ha war « linennoù-stur politikerezh sevenadurel Breizh » evit ur bodad etredepartamant ennañ dileuridi ar Stad ( 9 dileuriad, ar 5 prefed en o zouez) ha re ar c’huzulioù-departamant par-ouzh-par.\nPlediñ a raio Skol uhel ar Vro da zont gant ar brezhoneg hag ar galloeg, o lennegezh « koulz dre gomz ha dre skrid » ha gant a bep seurt elfennoù eus an arz hag eus ar glad. Arc’hantet e vefe he obererezh bep bloaz gant 3 million a lurioù digant ar Stad ha kement all digant an EPR. Evit he mont en-dro e vefe rannet dre zaou etre ar Stad (1,5 million a lurioù) ha kuzulioù-meur ar pemp departamant.\nEn tu all da skeudenn un « demokratelezh c’hall » nevez diouzh ar c’hiz ha pismiget gant an tu kleiz (an UDB paneveken) e voe eus ar Garta un araokadenn ouzhpenn an disentezioù liesseurt laosket gant ar c’haolisted da heul miz Mae 1968. Kemer a ra ar Garta plas al lezenn Deixonne bet votet e deroù ar bloavezhioù ’50, an disentez nemetañ a dalveze evit meur a yezh war un dro war dachenn ar Stad c’hall. Votet e oa bet diwar un emglev ledan awalc’h, taer an tabutoù kent avat ha strizh-tre he dalvoudegezh a-benn ar fin, o tegas un heklev d’ur stourm a oa bet kroget gantañ er bloavezhioù ’30 paneveken.\nDeuet eo Kuzul sevenadurel Breizh da vezañ un ensavadur ofisiel eus Kuzul rannvro Breizh, sammet gantañ kefridioù ar Garta, dre vras.\nEmañ testenn ar Garta, asambles gant dielloù liesseurt all, war internet\nLiamm war-zu ar c’henberzhiad


Enid Blyton - Wikipedia\nEnid Mary Blyton (11 a viz Eost 1897 – 28 a viz Du 1968) a oa ur skrivagnerez saoz evit ar vugale. Ganet e voe en East Dulwich, e bannlev Londrez. Unan eus ar skrivagnerien vrudetañ evit ar vugale eo bet, dre ar bed a-bezh. Gwerzhet ez eus bet ouzhpenn 600 milion a skouerennoù eus he levrioù. Ha troet eo bet he oberennoù e 90 yezh.\nStudioù a reas evit bezañ kelennerez ha kregiñ a reas da gelenn e 1919 e kontelezh Kent, nepell diouzh Beckenham, al lec'h ma tremenas he yaouankiz. Abred e krogas da skrivañ, istorioù ha barzhonegeoù. E 1916 e voe embannet he barzhoneg kentañ en ur gelaouenn. E bloavezhioù kentañ he labour kelennerez e kase tammoù skridoù ivez da gelaouennoù. He levr kentañ, anvet Child Whispers, a voe embannet e 1922. Ul levr barzhonegoù e oa, gant tresadennoù.\nE 1924 e timezas ha kuitaat a reas he labour evit en em lakaat da skrivañ leun-amzer. Adalek 1926 e oa e penn ur gelaouenn evit ar vugale, anvet Sunny Stories, hag a zeue er-maez bep pemzektez. Kalz eus istorioù Enid Blyton a voe embannet er gelaouenn-se a-raok bezañ embannet e stumm levrioù. E 1931 e savas ur romant evit an oadourien, an hini nemetañ, ha ne voe ket embannet. An hini kentañ eus he levrioù a reas berzh, The Adventures of the Wishing Chair, a voe embannet e 1937. Neuze en em lakaas da sevel kalz-kalz a levrioù.\nGoude marv he gwaz kentañ e addimezas e 1943. Adalek 1950 e voe embannet he levrioù en estrenvro, e yezhoù all. Neuze e save degadoù a levrioù bep bloaz (37 e 1957) ha gouest e oa da skrivañ etre 10 000 ha 12 000 ger bemdez. Paouez a reas he c'helaouenn evit ar vugale da zont er-maez e 1953. Ha krouet e voe unan all ganti neuze, an Enid Blyton Magazine.\nHe levr diwezhañ, Noddy and the Aeroplane, a zeuas er-maez e 1964. Pevar bloaz goude e varvas Enid Blyton e Hampstead, e Londrez.\nE-touez he levrioù anavezetañ e c'haller menegiñ :\nFamous Five ("Le Club des Cinq" e galleg), istorioù ur strollad pevar bugel, Julian, Dick, Anne ha Georgina (George), hag o c'hi Timmy, embannet etre 1942 ha 1963.\nSecret Seven ("Le Clan des Sept"), troioù-kaer seizh krennard, Barbara, Peter, Janet, Jack, Colin, Pamela ha George, hag ur c'hi ivez, embannet etre 1949 ha 1963.\nFive Find-Outers ("Les cinq détectives" e galleg)\nSt. Clare's ("Deux jumelles" e galleg), buhez div c'hoar yaouank en ur skol-lojañ, embannet etre 1941 ha 1945\nMalory Towers ("Malory school" e galleg), embannet etre 1946 ha 1951\nThe Naughtiest Girl ("Betty" e galleg), embannet etre 1940 ha 1952\nNoddy ("Oui-Oui" e galleg), 24 levr evit ar vugale vihan skeudennet gant Harmsen van der Beek, embannet etre 1949 ha 1963\nLec'hienn ofisiel Enid Blyton\nEnid Blyton Collection - Archives hub\nAdtapet diwar « https://br.wikipedia.org/w/index.php?title=Enid_Blyton&oldid=1959648 »\nLennegezh evit ar re yaouank\nKemmoù diwezhañ degaset d'ar bajenn-mañ d'an 16 C'hwe 2022, da 07:33.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/218 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/218\nSANT IAN, XV.\ndeoc’h pep tra, hag a rai deoc’h kaoud memor euz an holl draou em euz lavaret deoc’h.\n(27) Lezel a ran ar peoc’h ganeoc’h ; rei a ran deoc’h va feoc’h ; n’hen roan ket deoc’h evel ma ro ar bed. Na vezit ket troublet ho calon, ha bezit heb aoun. (28) Klevet hoc’h euz em euz lavaret deoc’h : Mond a ran kuit, hag e teuan d’ho kavoud adare. Mar karjec’h ac’hanoun, c’houi a vije joaüs abalamour ma em euz lavaret : Mond a ran da gavoud an Tad ; rag va Zad a zo brassoc’h eged’oun. (29) Ha breman me em euz hen lavaret deoc’h, araog ma c’hoarvezo an dra-ze, evit ma credot pa vezo c’hoarvezet. (30) Na gomzin mui nemeur ganeoc’h, rag erru eo prins ar bed-man ; mes n’hen deuz netra enoun. (31) Mes evit ma c’hanavezo ar bed e karan an Tad, hag e ran ar pez a zo bet gourc’hemenet d’in gant an Tad, savit, ha deomp ac’halen.\nME eo ar gwir winien, ha va Zad eo ar gwinienour. (2) Hen a lam kuit kement branc a zo enoun ha na zoug ket a frouez ; hag a neta kement hini a zoug frouez, evit ma tougo c’hoas muioc’h a frouez. (3) C’houi a zo dija net, abalamour d’ar Ger em euz prezeget deoc’h. (4) Choumit enoun, ha me a choumo enoc’h. Evel na hell ket ar branc dougen frouez anezhan he-unan, ma na choum ket stag ouz ar c’hef, evel-se c’houi na hellit ket ken neubeud, ma na choumit ket enoun. (5) Me eo ar winien, c’houi eo ar brancou. An hini a choum enoun, ha me enhan, hennes a zoug kalz a frouez ; rag distag diouzin, na hellit ober netra. (6) Mar d’euz unan-benag ha na choum ket enoun, taolet a vez er meaz evel eur branc, hag e teu da zizec’ha ; ha goude e vezont dastumet ha taolet en tan, hag e tevont. (7) Mar choumit enoun, ha mar choum va c’homzou enoc’h, goulennit ar pez a garot, hag e vezo roet deoc’h. (8) Mar deuit da zougen kalz a frouez, neuze e vezo va Zad glorifiet, hag e viot va diskibien.\n(9) Evel ma hen deuz va Zad karet ac’hanoun, em euz ive ho karet ; choumit em c’harantez. (10) Mar mirit va gourc’hemenou, e choumot em c’harantez ; evel ma em euz miret gourc’hemenou va Zad, hag e chouman en he ga-\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/218&oldid=125324 »


Pardon ma farouz - Wikimammenn\nPardon ma farouz\nKroaz ar Vretoned, 1911\nEtouez an holl goueliou, nan eus hini hag a denera kement kalon ar Breizad hag ar c’hristen evel ar gouel dudius anaveet gant an holl, gouel ar zantez pe ar zant paeron, pardon ar barouz.\nEn gwirione, nag a zevozion, nag a zudi, nag a dolennou adbevet, nag a envoriou dihunet gant ar geriou-ze kenberr.\nAr pardon a zo eur gouel hag a c’hall kemer peurz ennan an holl barousianiz a beb oad hag a bep stad. Ar paour, kustum da welet ar pinvik beuet en plijaduriou dishenvel, tra ma renk poanial bepred, a drid o sonjal er gouel santel-ze grêt evitan kouls hag evit ar pinvidik, rak ar zant a zo patron an eil a zo ive patron egile. Ar pinvik ive, skuiz gant an diduamanchou trouzus, a gav ar gouel peuc’hus-man evel eun distan hag eur frealz.\nMes mar deo ar pardon eur gouel evit an dud vras, bezan c’h eo ive eur gouel dispar evit ar vugale. Sonj am eus, pa oan krennezig. pegement a hast am ije da welet an devez binniget-se. Hed ar bla e hunvreen ennan, ha kreski c’hoaz a rê ma frez dre ma tostae, evel pan ije dleet pad bepred. Evel se ’man an den kez ; adalek e vugaleaj betek ar be, ne ra nemet dihastan e damm bue ; goude eun hirnez e teu eun all, hag e keit-se, ar vue a dremen buhan evel eul luc’haden.\nMes d’an amzer-ze, nebeutoc’h c’hoaz evit breman, me ne sonjen ket en treo-ze ; digoummoul e vije ma levenez o sonjal em devez a blijadur.\nKerkent ma tarze an heol eta, e vijen war droad, evurus, marvad. Mes, ma Doue, hen anzav a ran, n’e ket ma devosion evit sant Klaud a rê d’in kaout kement a hast d’e bardon…, ne laran ket, avat, ar madigou, ar c’hoariellou, ar staliou a bep seurt a vije renket an de-ze war blasen ma bourkig hag a re d’ean bean kaeroc’h d’am daoulagad evit ar gêr a Bariz eus pehini ne ren nemet klevet komz. N’eo ket m de-ze bepred am ije kuitaet anean a volante vat ’vit mont da welet ar gêr lugernus-se.\nEvel-se e kreiz an dudi, e tremene an devez, ha breman, mar n’eo ken ar memes c’hoantegeziou a ra d’in karout pardon ma farouz, ma flijadur o welet anean o tostât n’eo ket nebeutaet.\nDisul en em gave an devez kaer-ze, ha tremenet eo ken drant adarre ma ’m eus c’hoantaet kas eur ger bennak diouti da « Groaz ar Vretoned », daoust pegen kustum eo he lennerien da welet keleier evel-se war o c’hazeten.\nEun amzer dispar, eun heol lirzin, n’am eus gwelet biskoaz lirzinoc’h. — mes me gred ive penôs war douar sant Klaud e tispake disul e vannou skedusan, — a reas d’an dud dont niverus da enori sant patron Bonen.\nAr pardoner, an O. Henri, kure Plugerneve, en eur brezoneg c’houek, a reas d’imp eur brezegen dispar. O tisplegan d’imp bue S. Klod, e kennerzas ac’hanomp da gerzel war e roudou en amzer-man digar ma n’en deus mui an den digabestra prest awalc’h frankiz da heuilh e gredennou. Kentelia reas, dreist-oll, an tadou hag ar mammou war o deveriou e kenver o bugale, war ar garg o deus abeurz Doue, d’o difenn, pa glask mevelien an ifern silan en o ine glan ar vreinadurez, ar binim a garg o c’halon o-unan.\nN’hallan ket displegan aman ar brezegen war he hed : chilaouet eo bet gant evez, ha, hep mar, dougen a rei frouez. Penôs eta trugarekât ar prezeger ? Evit kenteliou ken mat roët gant kement a galon, ar ger trugare a zo gwall-c’houllo ; ar gwellan eo, a gredan, pedi sant Klaud da rei d’ezan an digoll a zo dleet.\nGant ar gousperou, e kreskas c’hoaz niver an dud : otrone beleien ar parouziou diwardro a deuas da gaerât ar gouel. Trugare d’e holl, en hano Boneniz.\nAr prosesion urziet eus ar gwellan, a yeas neuze betek an tantad. Heman a oa savet war eun dosennig : dirak ar zell eur c’horniad bro dispar a ’n em lede pell pell ; an ezennig a ginnige eus an draouien c’houez ar foen neve droc’het ha kân al lapoused ; ha tra ma save en êr flammou têr an tantad, tra ma sone an taboulinou, dirak an dolennig dudius-se a vêziou Breiz-Izel hadet a chapeliou hag a galvariou, diouz kalon an holl gristenien bodet eno, e save dishual betek trôn sant Klaud, an diskan kalonek-man :\nO sant Klaud, servijer Doue,\nChilaouet ouz hon feden,\nGret ma vo Jezuz gwir Roue\nWar an holl dud a Vonen !\nBUGEL AR WERC’HEZ.\nAdtapet diwar « https://br.wikisource.org/w/index.php?title=Pardon_ma_farouz&oldid=164825 »\nDernière modification le 14 Du 2020, à 19:54\nKemmoù diwezhañ degaset d'ar bajenn-mañ d'an 14 Du 2020, da 19:54.


Journal de Renaud Camus, lundi 23 décembre 1985\ncréée le jeudi 11 septembre 2014, 15 h 57\nmodifiée le lundi 27 juillet 2015, 17 h 15Lundi 23 décembre 1985, cinq heures et demie de l’après-midi. Je regrette de n’avoir vu qu’à son dernier soir, hier, le Roméo et Juliette de Gounod, à l’Opéra : ~~’~~~~~~~ ~~~~~~~ ~~~~~ ~~~~ ~~~~~ ~~ ~~ ~~~~~~~, ~~~~ ~~’~~~~ ~~~ ~~~~~~~~~~ ~~~~~~~~. ~~~~ décors sobres et ~~~~~~~~~~~ ~~~ ~~~~~-~~~~~~~ ~~~~~~~~, ~~~~~~~ ~~~~~~~~~ ~~~~~~~~ ~~~ ~~~~~~~ ~~~~~ ~~~~~~~~ ~~~~~~~~~~~~ ~~~~ ~~~~ ~~~~~~ ~~~ ~~~~ ~~~~~~~~~ ~~’~~~~ ~~~~~~ ~~~~~~~~~~ ~~~ ~~~~ ~~~ ~~~~~~~ ~~~~~ ~~~~~~~~, ne prétendent nullement ~~ ~~~~ ~~~~~~~~~~~ “~~~~~~~ ” ~~~ ~~~ ~~~~~~~ ~~~~~~~~~~~~, ~~~~~ ~~~~ ~~~~~ ~~~~~~~~~~~ ~~ ~~~~~~~~, ~~~ ~~~~~~~ ~~~~~ ~~~ ~~~~~~ ~~~~~ ~~~ ~~~~~ ~~~ ~~~~~~, ~~~~~~~~~~~~ ~~~~~~~~~, très beaux. Les ~~~~~~~~~ ~~~ ~~~~~ ~~~~~~~~ ~~~~~~~~~~~~~ ~~’~~~~~~~~~ ~~~~~~~~~~~~~~~~ ~~~~ ~~~~~~~~~~~~ ~~~~ ~~~~~ ~~~~~~~~~ ~~ ~~~ ~~~~~~~~~~ ~~~~~~~~~ ~~~ ~~ ~~’~~~~ ~~~~ ~~~~~~~~~~, ~~~~~~ ~~~~~~~~~~~~ ~~~ ~~~~~~~~~~. ~~~ ~~~~~ dire qu’on a ~~~~~~~ ~~~~~ ~~~~ ~~~~~~~ ~~~ ~~~~~ ~~~ ~~~~~~~~~~~ ~~~~ ~~~~~~~~ ~~~ ~~~~ ~~~~~~~~~~~~ ~~~~~~~~~~~, ~~’~~~~~~~ ~~~~~ ~~~~~~~~, ~~~~~~~~ ~~~ ~~~~~~ ~~~~~~~~~ ~~’~~~~~~~~, ~~~~~~ ~~~~~~ ~~~~~ ~~~ ~~~~~~, qu’on dirait tout ~~~~~~ ~~~~~~~ ~~~~ ~~~~~~~~~ ~~~ ~~~~ ~~~~~~~~~. ~~~~~~~~ ~~~~~~~~~~ ~~~~~~~~ ~~~~~ ~~~ ~~~~~~ ~~~ ~~~ ~~~~~ ~~~ ~~~~~~~~ ~~~~~ ~~~~ ~~~~~~~~~~~~~ ~~’~~~~~~~ ~~~~~ ~~~~~~ ~~’~~~~~~~~~~~ ~~~’~~~ ~~~~~ rarement bouger les ~~~~~~~, ~~~~ ~~~ ~~~~~~ ~~~ ~~’~~~~~~, ~~~~~ ~~~~~~~ ~~~ ~~~~~~~~~~, ~~’~~~~~~~~ ~~~ ~~~ ~~~~~ ~~~~~~~~~. ~~~~ ~~~~~~~~~ ~~~ ~~~~~~~~~~~ ~~~~~~~ ~~~~~ ~~~~ duels.\nGounod ~~~~ ~~~ ~~~’~~~ ~~~~. Mon grand-père répétait de Faust, ~~~ ~~~~~~~~~~~~~~~~~ ~~~ ~~’~~~~ ~~~ Siebel :\n« Ce ~~’~~~~ ~~~~~-~~~~~ ~~~~ ~~~ ~~~ ~~~~~ ~~~~~~~ ~~~~~~~~, ~~~~~ c’est… bien trouvé ».\nJe ~~~ ~~~~~~~~ ~~~~~~ ~~~~~, ~~~ ~~~~~~ à Roméo. ~~~ ~~~~~~~~~~~~ ni ses librettistes, ~~~~ ~~~~~~~ ~~~~~~~~ ~~~ ~~~~~~, ~~’~~~~~~~~~ ~~~~~~-~~~~~~ ~~ ~~~~~~~~~~~~, ~~~~~-~~~ ~~~ ~~~~~~~~~, ~~~ ~~~~~ ~~~~ ~~~~ ~~~~~~~~~~~~ ~~~~~~~~~. ~~’~~~~~~~~~~~~~ ~~~~~~~~~ ~~~ ~~~~~-~~’~~~~~~ ~~~~~~~~~~~~~ ~~~ ~~~~~~ ~~~~~ ~~ leur intervention, c’est ~~~~~~~~. ~~’~~~ ~~~~ ~~~~~ ~~~~~~~ ~~~~~~~ ~~’~~~~~~ ~~’~~~~ ~~~~~ ~~~~ ~~~’~~~ ~~~~~~~~~~~~~~~, ~~~ ~~’~~~~~~~~~~~, ~~~~ ~~~~~ ~~~~~~~, ~~~~~~~, ~~~~ ~~~~~~~~~ ~~~ ~~~ ~~~~~~~~ ~~~~~~~~~. ~~~~~ ~~~ ~~~~~~~~~~~~~~~ est exquis.\nIl n’est ~~~~ ~~~~~~~~~, ~~~ ~~~~~~~ ~~~~~ ~~’~~~~~~~~, ~~~~ ~~~ ~~~~~~~~-~~~ ~~~~~~~~~~~~ : ~~~~~~ ~~~~ ~~~~~~~~ ~~’~~~~~~~ ~~~~~~~~ ~~~~~~~~ ~~~ ~~~ ~~~~~~~~ ~~~ ~~’~~~~ ~~~~~~~, ~~~ ~~’~~~~~~~~~~~ ~~~ ~~~~~~ ~~~~~~~~~ dont on comprenne ~~~~~ ~~~~ ~~~~~~ ~~~~~~~ ~~~~ ~~~~~~~~. ~~~~~~ ~~~ ~~~’~~~~ ~~’~~~~ ~~~~~~~~, ~~~ ~~~~~ ~~~~~~ ~~~ ~~~~~~~~~~ ~~~~~~~. ~~~~~~~~ ~~~~~~ ~~~ ~~~~~~ ~~~~ ~~~~~~~~~~~~~~ ~~~~~~~~~~~~~, ~~~~~ ~~~ ~~~ le remerciera jamais ~~~~~~. ~~~~~ ~~~~~~ ~~’~~-~~-~~~ ~~~~~ ~~~~~ ~~ ~~~~~ ~~’~~~~ ~~~ ~~~~~~, ~~~~~ ~~~ ~~~ ~~ ~~~~~~ ~~~ ~~~~~~ ~~~ ~~’~~~~~~~~, ~~~ ~~’~~~~~~ ~~~ ~~~~~~ ~~~~~~~, ~~~ ~~’~~~~~~~~ mélodique. La voix ~~~~ ~~ ~~~~~~ ~~~ ~~~~ ~~~~~ ~~~~~~~, ~~~ ~~’~~~~~~~ ~~~~~~~~~~~ ~~~~~~~~~, ~~~~~ ~~’~~~~~~~~~ ~~~~ ~~~~~~~~~, ~~~~~~~~~~~~~~~~ ~~~~~~, ~~~~~~~~~~ ~~~~~~ ~~~ ~~~ ~~~~~, ~~~~~ ~~~~~~~~~, ~~~~~~~ ~~~~ ~~’~~~~~~~~~~ est d’une rarissime ~~~~~~~~~~~~~. ~~~~ ~~~~~~ ~~~~~~~~~ ~~~~ ~~~~ ~~~~~~~~~ ~~~~~ ~~~~~~~~~~~~~~, ~~~~~ ~~’~~~~~~~~~~ ~~~ ~~~ ~~~~~~~~~~ ~~~~~~~ ~~~~~ ~~ ~~~ ~~~~~~~ ~~~ ~~~ ~~~~~ ~~~~~~~~~~ ~~~~~~~~~~. ~~~~~ ~~~ ~~~~~~, ou presque, ne ~~~~~~~ ~~’~~~~~~~~~ ~~~~ ~~~~ ~~~~~~~~~~~~, ~~’~~~~~~~ ~~~~~~ ~~~ ~~~~~~~~ ~~~~~~’~~ ~~’~~~~~~~~~~, ~~~~~~~~~~~~~ ~~~~~~~ ~~~~ ~~~~~~~~~~ Valdés.\nEt ~~~~~~~~ ~~~~~ ~~~ ~~~~~~~ ~~~~ ~~~~~~~~~~~~~~, ~~~~~~~~~ ~~’~~~~~~ ~~~~~ ~~~~~ ~~~~~~ bien loin je ~~~~~~~ ~~~~~~ ~~’~~~ ~~~~~~ ~~’~~~~~~~, ~~~~~~~~~ ~~ ~~~~~~~ ~~~ ~~~~~~ ~~~~~~~~~~~ ~~~~~~~ : ~~~~~~~-~~~ ~~~~~ ~~~ ~~~~~ ~~~ ~~~ ~~~~~. ~~~ ~~~ ~~~~~ ~~~ ~~~~ ~~~~~ ~~~~ ~~~~~~~~~~~ à proprement parler, ~~~~ ~~~~~ ~~~ ~~~~~~~~~~~, ~~~~~ ~~~~~~~~~~~, ~~~~ ~~~ brasserie, Le ~~~~~~~ ~~~~ Capucines. ~~~ ~~’~~~~~~ ~~~~ ~~’~~~~~~~~~~~~~~~ ~~~~~~~~~~~ ~~~~~~~~~~~~~~, ~~~~~ ~~~ ~~’~~ ~~~~~~~~ ~~~~, ~~~ ~~~~ ~~~~~~~~ ~~~ l’espèrent. La nourriture ~~ ~~~~ ~~~~~~~~, ~~~~ ~~~~~ ~~~~~~. ~~~ ~~’~~~~~~~~~ ~~~~ ~~~~~ ~~~ ~~~ ~~~~~~~~~~~ ~~~~~~ ~~~~~~~~ ~~~~ ~~~~~~~ ~~~~~~~~~~~~ ~~~~~ ~~~~~~ ~~~~~~~~~~~~ ~~~~~~~ ~~~ ~~~~~~~~~ ~~~~~~ ~~~~~~~~~~~~, ~~~~~~~~~ et très savoureux, ~~~ ~~~~~~~~~~~ ~~~ XIXe siècle.\nCe ~~~~~ ~~~~~~~~~~ ~~~~ ~~~~~~~~~~ ~~~ ~~~~ ~~~~~~~~ ~~’~~~~~~ ~~~~ ~~~~~ ~~~ ~~~~~~~~~~ ~~~~~~, ~~ ~~~~ ~~~~~, ~~~ ~~’~~~~~~~~~~~~~~ ; ~~~~ ~~~~ ~~~~~~~~~~ ~~~~ sont efficaces et ~~~~~~~~, ~~~~~~~~~~~~ ~~~~~ ~~~~~~~~~~, ~~~~~ ~~~ ~~~~~ ~~~~ ~~~~~ ~~~~~~, ~~~~~~~~ ~~~~~ ~~~~~~~~~~ ~~~~~, ~~~~~-~~~~~ ~~~~~~ ~~~~ ~~~~~~ appréciée.\nLes ~~~~~~~~~~ ~~~ ~~’~~~~~~, ~~~~ ~~~~~~~~ ~~~~~ ~~~~~~ ~~~~~~~~~~ dans l’ensemble, ce ~~~~ ~~~~~~~ ~~~ ~~~ ~~~~~~~ (~~~~~ ~~~~~~~~~~~), ~~~~~ ~~~~~~ ~~~ ~~~~~ ~~~~ ~~~~~ ~~~~~~~ (~~~ ~~~~ ~~~~~~~ ~~~ ~~~ ~~~~~~~~). ~~’~~~ ~~~~~~~ ~~~~ ~~~~ ~~~~~~~ ~~~~~~~ ~~~~~~~~~ par d’autres personnes, ~~ ~~~ ~~~~~~ ~~’~~~~ ~~~~~~~, ~~~~~~ ~~’~~~~~~~~~ ~~~~ ~~~~~ ~~~~~~~~ ~~~ ~~~~~~~ ~~~ ~~~~~~~~~, ~~~~~ ~~~~~~ ~~~~~~~ ~~~~~~~ ~~~~~ ~~ ~~~~~ ~~~~~ ~~~ service :\n« Ça ~~ ~~~~, ~~’~~~ ai encore deux ~~~~ ~~~ ~~~~~ ~~~~ ~~~ ~~~~~~~, ~~~~ ~~~~~ ~~~~~ ~~~ ~~~~~~~~~, ~~~~ ~~~~~ ~~~ ~~~~~~~~~ ~~~~~~ ~~~ ~~~~ dizaines… etc. »\nPour ~~~~~~ ~~~~~~~ ~~’~~~ ~~~ ~~~~ ~~~~~~~~ ~~ ~~~~~~~ : « Ce ne sont ~~~~ ~~~ ~~~~~~~ ~~~~~~~~~ », ~~~ ~~~~~ ~~~~~~~ ~~’~~~~ ~~~~~~ ~~~~~~~~~~~~, ~~~~ ~~~~~ ~~~~ ~~~~~~~ ~~~~~~~~~~ ~~~~~~~~~ ~~~~~ ~~~~~ ~~~~~~~~~~ ~~~~~~~~~~~, ~~~ ~~~~, ~~~~~ ~~~~ ~~~~~~~. ~~~ ~~~~~~~~ (un peu) les ~~~~~~~~~~, ~~~~ ~~~~~~~ ~~’~~~~, ~~~~~ ~~~~ (~~~~~) ~~~~~~~, ~~~~ ~~~~~ ~~~ ~~~~~~~ ~~~ ~~~~~ conservation ?\nÉprouvant ~~~~~~~~, ~~~~~~~ ~~~~~, ~~~~~ ~~’~~~~~~~~~ ~~~~~~ : ~~’~~~ ~~~~~~~~~~ ~~~ ~~~~~~~~~~, ~~~~~ ~~ mon goût, et ~~~~~~~-~~-~~~ ~~~~~ ~~~~~~~, ~~~ ~~~~~ ~~~~ ~~~~~ ~~~~~. ~~~~~ ~~~~~~ ~~~~~~~ ~~~ ~~~~~~, ~~~ ~~~~ ~~~ ~~~~~~~~ ~~~~ ~~~~~ ~~~~~~~~~ ~~~~~~~~~. ~~~ ~~ accepté.\n« Excuse-moi ~~~~~ ~~~~~~~~, ~~~~ ai-je dit, je ~~~~~ ~~~~~ ~~~ ~~~~, ~~~ ~~~~~ ~~~~ ~~~ ~~~ ~~~~~~~~~~ ~~~~ ~~~ ~~’~~~ vais\nMais ~~ ~~~~ ~~~~~~~, ~~~~~ ~~’~~~~~~~~~~. ~~~~ ~~~~~-~~~ ~~~ penser ?\nBien ~~~~~~~~, ~~~~~~~~~~~~~~~~~~, ~~~ m’a paru un ~~~~~~ ~~~~ ~~~~~~~~. ~~~ ~~’~~~~~~ ~~~~~~~~~~~ ~~~~~~~~, ~~~~~ ~~~~, ~~~~~ ~~~’~~~ ~~’~~~~~~~~~~ ~~~ ~~~~~ ~~ ~~~~. ~~~~~~~~ ~~~~~ ~~~~~ ~~~~~~~ ~~~~~~~~ ~~~~ ~~~~~~~ ~~~~~ ~~ ~~~~~, ~~~ c’est peu dire. ~~~~~~-~~~ ~~~~ ~~~~~~~~~~~ ~~~ ~~~ ~~~~~~ ~~~~ ~~~~~~~~~~~ ~~~~ ~~~~~~~~, ~~~~~~~~~ ~~~~ ~~~~~~~~, ~~~~~~~~~~~~~~ ~~~~ ~~~~~~ ~~~~~~~~ ~~~~ ~~~~~-~~~~~~ ? ~~~ ~~~~~~~~~~~ ~~ ~~~ ~~~~~~~ ~~~~~ ~~~~~~~~, ~~~~~~ le jeune homme ~~’~~~~ ~~~~~~~~. ~~~~, ~~’~~~~~~ ~~~~~ ~~~ ~~~~~~. ~~~~~ ~~~ ~~~~~~ ~~’~~~~~~ ~~~~~~ ~~~~~ ~~~~~~ ~~~ ~~~~~~~~ ~~~~~~~~~~~, ~~~~~ ~~~~ ~~’~~ ~~~~~ ~~~~~ ~~~~~. ~~~ ~~~~ ~~~~~~~ ~~~~~~~ moi, devant moi. ~~’~~~ ~~~ ~~~~ ~~ ~~~~~~~ ~~~~ ~~~~~~~~~~~~~, ~~~~ ~~~ ~~~ ~~~~~~~~~~~. ~~~ ~~’~~~~ ~~~~~~ ~~~~ ~~~~~ ~~~~~~ ~~~~~~~~~~~~~ ; ~~~~~ ~~~~~~ ~~~~~ ~~~~~~~ ~~~~ ~~~~~~ ~~~~~~. ~~~~~~~~~~~ ? ~~~~-~~~ qu’il n’a pas ~~~~~~~~ ~~~ ~~~~~~~ ? ~~~-~~~ ~~~~ ~~~~~ ~~~~~ ~~ ~~~~~~ ~~~~ ~~~~~ ~~~ ~~’~~~~~~~~~ (~~’~~~~~~~~~ ~~~~~ ~~ ~~~~~ !). ~~’~~~~~~~~~~-~~~ ~~ ~~’~~~~~~~~~~ ? ~~~~~ ~~~~~ ~~~~~ ~~~~ ~~~~~~~~~. Mystère.\nPour ~~~~~~~ de le dissiper, ~~~ ~~~~~ ~~~~~~~~ ~~~~ ~~~~ ~~~~~~, ~~~~~ ~~~~~~~~, ~~~~~ ~~~~~, ~~~~~~ ~~~ ~~~~~ ~~~ ~~~ ~~~~~ ; ~~’~~~~~~~~~~, ~~~~. ~~’~~~~~~~~~ ~~’~~~~~~~, ~~ ~~~~~~ ~~~~ ~~~ ~~’~~~~ ~~~~~ ~~ voir, sur une ~~~~~~~~~~~~ “~~~~~~~~~~ ~~~~~~~~~”, ~~’~~~~~~~ ~~~~~ ~~~~~~~~~~~, ~~ ~~~~ ~~~~~~ ~~~~, ~~~~ ~~’~~~~~~ ~~~~~~ ~~’~~~~~~-~~~~~ ~~~~~ ~~~~~~.


Situation sociolinguistique - Ofis Publik ar Brezhoneg\n> Stad ar yezh\nAn niver a vrezhonegerien\nStatud lezennel ebet\nLakaet eo ar brezhoneg, gant an UNESCO, da "yezh en arvar bras”. Daoust da se e weler, dre al lañs a zo gant ar c'helenn ha politikerezh ar galloudoù publik, ez eus peadra da gaout fiziañs en amzer-da-zont ar brezhoneg.\nMerket e oa bet speredoù an dud da vat gant ar pezh a oa bet graet adalek fin an 19vet kantved evit skarzhañ ar brezhoneg e-maez ar skolioù (kastizañ ar vugale a gomze brezhoneg), ha da-heul kement-se e voe un troc'h evit a sell ouzh treuzkas ar yezh. Hervez an enklask sokioyezhoniel bet e 2018 ez eus 78% eus ar vrezhonegerien a zo en tu all da 60 vloaz. O niver a zlefe digreskiñ er bloavezhioù a zeu neuze.\nEn tu all eus "chadenn" ar boblañs, e-touez ar re yaouank, e talc'h niver ar vrezhonegerien da greskiñ. A vloaz da vloaz ez a niver ar skolidi war-raok, eus ar skol-vamm d'al lise (+45% en ur ober 10 vloaz), er skolioù divyezhek krouet gant Diwan e 1977 hag er c'hlasoù divyezhek digoret goude-se gant an Deskadurezh-Stad (1982) hag ar Gelennadurezh Katolik (1990). Gant 18890 a skolidi e 2019 hag an Ofis Publik oc'h ober war-dro diorren ar gelennadurezh divyezhek asambles gant ar re a labour war dachenn an deskadurezh, e weler ez eus lañs gant an hentadoù divyezhek hag e-se peadra da gaout fiziañs en amzer-da-zont ar brezhoneg, ar pezh a zo pouezus-kenañ.\nHiziv an deiz eo e-touez an dud etre 20 ha 50 vloaz ez eo distank niver ar vrezhonegerien. Met eno ivez e kaver muioc'h-mui a dud o teskiñ brezhoneg er c'hentelioù sizhuniek (3182 a oadourien) hag er stummadurioù hir (aet eo niver ar stajidi evit ar stummañ micherel en tu all da 230). Evit sikour an traoù da vont war an tu-se e rankomp kenderc'hel da ziorren ar c'helenn divyezhek, lakaat ar pouez war ar marevezh rakskol e brezhoneg (magourioù, skoazellerezed-mamm) hag al liamm etre ar c'helenn divyezhek eus ar skol-vamm betek ar c'hlas termen, staliañ hentadoù klok evit deskiñ diazezoù ar brezhoneg (war-dro 13.000 skoliad hiziv an deiz), diorren ar stummadurioù d'an dud deuet ha kinnig muioc'h a stummadurioù liesseurt war-lerc'h ar vachelouriezh.\nE-pad pell eo bet lakaet ar brezhoneg e-maez ar vuhez foran ha hiziv an deiz eo ar yezh keltiek nemeti n'he deus statud ebet hervez lezenn.\nA-drugarez d'ar strollegezhioù lec'hel eo bet lakaet ar brezhoneg war wel muioc'h-mui koulskoude e-kerzh an 30 vloaz diwezhañ. E 3 departamant (Penn-ar-Bed, Mor-Bihan, kornôg Aodoù-an-Arvor) hiziv an deiz e vez staliet panelloù heñchañ divyezhek seul daol.\nAet eo ar c'humunioù ivez da-heul al luskad-se, e-giz-se o deus staliet, evit kregiñ, panelloù mont tre ha mont er-maez divyezhek ; tamm-ha-tamm ez eus bet lakaet skorioù all (panelloù heñchañ, plakennoù-straed, panelloù elektronek, plaketennoù, lec'hiennoù Internet...) da vezañ divyezhek.\nGoude-se e oa bet Kuzul-rannvro Breizh ar strollegezh kentañ o tiazezañ ur steuñv politikerezh yezh e 2004 (adwelet e oa bet ar steuñv e 2012). Diwar neuze e sell hec'h obererezh evit ar brezhoneg ouzh an holl dachennoù (sevenadur, treuzdougen dre THR, touristerezh, savadurioù foran…). E 2016 e oa bet Penn-ar-Bed an departamant kentañ o votiñ war ur brastres yezh.


Pajenn:Marigo - Abrege eus an Aviel.djvu/312 - Wikimammenn\nPajenn:Marigo - Abrege eus an Aviel.djvu/312\ndirac Doue evit beza barnet. Songeomp pe na songeomp quet, un dra eo pehini a erruo gueneomp abred pe zivead. Songeomp eta da regli hon c’hont ; divead e vezimp d’en em brepari pa vezimp dirac hor Barner.\nGreomp bremàn hor possibl da veritout ur setanç favorabl. Peguer bras pec’her benac e veac’h, na zisesperit quet da obteni misericord epad ma em’oc’h er vuez-mâ, pa hoc’h eus evit Barner an hini a so deut evit savetei ar bec’herien. Grit pinigen, goalc’hit ho pec’hejou gant an daëlou eus ar gontrition, ha ne vezint quet rebechet deoc’h da zeiz ar varn. Grit œuvrou mad : beza e vezint ho consolation en deiz-ze, hoc’h heulia a raïnt dirac ho Parner, hac e procurint deoc’h ar setanç douç ha favorabl-mâ : Deut, servicher mad, deut servicheres fidel, antreit er joaüsdet hac er gloar eus ho Toue.\nPetra raën-me, va Doue, penaus en em gafen-me, ma ve ret din en heur-mâ comparissa dirac ho Tribunal terribl, pec’her maleürus ma oùn ?\nO va Jesus douç ha mat, ho pet truez ouz ar c’hriminel paour-mâ pehini a implor ho misericord ; songit ez eo dre garantez evidon hoc’h eus en em c’hret den hac hoc’h eus souffret quement a boan ; considerit ez eo ho Maro ar bris eus va ene, na\nAdtapet diwar « https://br.wikisource.org/w/index.php?title=Pajenn:Marigo_-_Abrege_eus_an_Aviel.djvu/312&oldid=94752 »\nKemmoù diwezhañ degaset d'ar bajenn-mañ d'an 5 Du 2016, da 15:36.


Handball Club de Nantes - Wikipedia\n(Adkaset eus HBC Nantes)\nHandball Club de Nantes eo anv ar c'hlub handball meurañ e kêr Naoned.\nBerzh a ra ar skipailh abaoe m'eo pignet er rummad kentañ, e 2008. E-touez ar skipailhoù gall gwellañ eo. Maout Kib ar C'hevre a yeas gantañ e 2015. Bep bloaz e vez HBC Naoned ar skipailh o tesachañ ar muiañ a arvesterien a-hed ar bloaz (muioc'h eget 100.000). E miz Kerzu 2014 e c'hoarias a-enep skipailh ar PSG en Hall XXL, e-kichen ar Beaujoire: ar wech kentañ e oa d'ur c'hrogad handball tolpañ kement a dud e istor ar c'hampionad gall. En deiz-se en em gavas 10.753 a arvesterien er sal nevez-flamm.\nGlas-ruz ha melen eo livioù ar skipailh. War ardamez ar c'hlub ez eus tri erminig, ha c'hoarierien an H zo erminigoù war o roched ivez. Ur gwenn-ha-du zo staget ouzh ur voger eus an Trocardière, ar sal e-lec'h ma c'hoari ar skipailh, e Reudied.\n(fr) Lec’hienn ofisiel ar c’hlub\nAdtapet diwar « https://br.wikipedia.org/w/index.php?title=Handball_Club_de_Nantes&oldid=1849797 »\nKluboù handball Breizh


Jub Ed: Goldberg Variationen (1955 mono rec), Muzyka klasyczna - opinie, cena - sklep saturn.pl\nnr kat.: 1221921\n1 1 Aria - Instrumental Glenn Gould 1:53\n1 2 Variation 1 a 1 Clav. - Instrumental Glenn Gould\n1 3 Variation 2 a 1 Clav. - Instrumental Glenn Gould\n1 4 Variation 3 a 1 Clav. Canone all' Unisuono - Instrumental Glenn Gould\n1 5 Variation 4 a 1 Clav. - Instrumental Glenn Gould\n1 6 Variation 5 a 1 ovvero 2 Clav. - Instrumental Glenn Gould\n1 7 Variation 6 a 1 Clav. Canone alla Seconda - Instrumental Glenn Gould\n1 8 Variation 7 a 1 ovvero 2 Clav. - Instrumental Glenn Gould 1:08\n1 9 Variation 8 a 2 Clav. - Instrumental Glenn Gould\n1 10 Variation 9 a 1 Clav. Canone alla Terza - Instrumental Glenn Gould\n1 11 Variation 10 a 1 Clav. Fughetta - Instrumental Glenn Gould\n1 12 Variation 11 a 2 Clav. - Instrumental Glenn Gould\n1 13 Variation 12 Canone alla Quarta - Instrumental Glenn Gould\n1 14 Variation 13 a 2 Clav. - Instrumental Glenn Gould 2:11\n1 15 Variation 14 a 2 Clav. - Instrumental Glenn Gould\n1 16 Variation 15 a 1 Clav. Canone alla Quinta. Andante - Instrumental Glenn Gould 2:17\n1 17 Variation 16 Ouverture a 1 Clav. - Instrumental Glenn Gould 1:17\n1 18 Variation 17 a 2 Clav. - Instrumental Glenn Gould\n1 19 Variation 18 - Canone alla Sesta a 1 Clav. - Instrumental Glenn Gould\n1 20 Variation 19 a 1 Clav. - Instrumental Glenn Gould\n1 21 Variation 20 a 2 Clav. - Instrumental Glenn Gould\n1 22 Variation 21 Canone alla Settima - Instrumental Glenn Gould 1:42\n1 23 Variation 22 Alla breve a 1 Clav. - Instrumental Glenn Gould\n1 24 Variation 23 a 2 Clav. - Instrumental Glenn Gould\n1 25 Variation 24 Canone all' Ottava a 1 Clav. - Instrumental Glenn Gould\n1 26 Variation 25 a 2 Clav. - Instrumental Glenn Gould 6:28\n1 27 Variation 26 a 2 Clav. - Instrumental Glenn Gould\n1 28 Variation 27 Canone alla Nona - Instrumental Glenn Gould\n1 29 Variation 28 a 2 Clav. - Instrumental Glenn Gould 1:11\n1 30 Variation 29 a 1 ovvero 2 Clav. - Instrumental Glenn Gould 1:00\n1 31 Variation 30 a 1 Clav. Quodlibet - Instrumental Glenn Gould\n1 32 Aria da capo - Instrumental Glenn Gould 2:10


An Huñvre Dihun - Pennad 8\nUn nebeud devezhioù ehan 'm eus bet. Vad a raio! Hag hiziv 'rankin mont da gaout ar bredelfennour c'hoazh. Ezhomm am eus komz gant unan bennak eus afer ar muntr, gant unan bennak a c'heller fiziout ennañ, evit bezañ disammet eus ma ranngalon.\nNe seblant ket an amzer bezañ re domm. Gwelloc'h din lakaat ma mantell. Sellout a ran ouzh ar sal a-raok mont kuit. Un iskis a daolenn on krog da livañ aze... Goulenn a ran ouzhin ma-unan petra 'vo pa vo echu ganti. Petra am eus c'hoant da dresañ? Forzh penaos, n'eo ket gwall sklaer ma soñjoù em fenn er mareoù-mañ.\nYen an amzer. Pounner ma c'hammedoù. Gwelloc'h din kerzhet evit aveliñ ma soñjoù. Er c'harrdi 'mañ ar c'harr. C'hoazh. Aon da vont ma-unan gantañ. Pebezh koniri... Setu kleier iliz Ploare o seniñ. Dek eur dija. Avel a-benn 'zo e alez ar Faou. A-benn ar fin ez on degouezhet e ti Antoine de la Roche-Marie, bredelfennour eus e vicher, evel m'hel lavar ar blakenn gouevr a-zehou d'an nor-dal.\nAmañ e vezan degemeret evel pa vijen ur vignonez dezhañ abaoe pell. Kalzik gwenneien a lezan gantañ ivez. A-hed ar bloavezhioù on deuet da anavezout e voazioù dindan eñvor.\n« Salud, Liza. Mont a ra? Deus tre, deus tre. Azez 'ta, 'vi ket debret! »\n« Ya, ya mont a ra, ha ganeoc'h? »\n« N'eus buhez ebet hep kudennoù. Ha bevañ 'zo asantiñ da gement-mañ. Ya, dudi ha poan. Mat, lavar din ar pezh a c'hoarvez ganit, n'eus ket doare vat ganit »\nNe ouzan ket re penaos kregiñ. Kement a draoù a zo c'hoarvezet din dindan ken nebeut amzer...\n« Gouzout a rit em boa ur mignon... »\n« Kilian e anv, 'gav din. »\n« Ya. Mignon Mawaime. »\n« An hini 'oa bet lazhet ar sizhun paseet? »\n« Ya, met eñ en doa kejet ouzh an Ankou dec'h. »\nE-keit m'edon o komz eo pignet an dour em daoulagad.\n« Hetoù a gengañv .... »\n« Trugarez. »\n« Un den marv bep sizhun. Un doare boaz e teu da vezañ, war a seblant, ordinal... Unan bep sizhun. »\n« E c'hellit c'hoarzhin... Gouzout a rit n'eo ket bet kavet muntrer Mawaime c'hoazh. Setu ma oa deuet din da soñj mont da gaout Kilian, kenkas e ouezfe un dra bennak... »\n« Marteze e oa eñ al lazher? »\n« N'em eus ket gellet goulenn outañ. Pa 'z on degouezhet em eus e gavet astennet war al leur, yen, melen e groc'hen. Tost eo bet din semplañ gant an heug... »\n« Ha neuze? Penaos eo marvet? »\n« En un doare spontus. Drailhet ha didroc'het a dammoù eo bet, boureviet, jahinet evel gant un den diskiant e vije bet, pe gant gwashañ diktatour ar bed. Tammoù kig a oa e pep lec'h, staget e benn ouzh ar c'hrog-mantilli... Ur wech c'hoazh 'oa bet drailhet ma buhez, ha bremañ em bo gwallhunvreoù da viken... »\n« Amañ emaon evit ober dit disoñjal an traoù-se... Ma 'm eus soñj mat 'poa lavaret din e veze, pe e oa bet feuls gant Mawaime, e vignonez. Marteze eo bet lazhet gant unan bennak eus familh an Indianez? »\n« Iskis e vefe, n'he doa kar ebet amañ. »\n« Ha ne oa ket roudoù, louc'hoù ispisial pe traoù iskis en ti, pa 'z out degouezhet? »\n« Humm... Nann, nann... Ne gav ket din. Atav em eus gwelet ar pezh-se renket mat, ha gant nebeutoc'h a liv ruz. »\nKeit ha ma respontan dezhañ e kavan disheñvel-tre e neuz hiziv, met ken strafuilhet on ma kavan gwelloc'h lavarout an holl draoù 'zo war ma c'houstiañs, da dennañ ur bec'h re bounner diwarnon. Sellout a ran tro-dro din. Bras a-walc'h eo ar sal, karrezek, uhel al lein, livadurioù liesliv ouzh ar mogerioù. War an daol-vurev, a-bep-seurt kreionoù, levrioù, hag ur momeder ivez, evit teogiñ an dud, d'o lakaat da zispakañ aesoc'h ar pezh 'zo e don o askre. Ur wech pe ziv en deus bet implijet anezhañ dirazon met ne blij ket din seurt c'hoarielloù...\n« Ha neuze Liza! Dihun 'ta! N'eo ket poent hunvreal, ti-kloz! Gant petra emaout? »\n« O soñjal en enseller Jañ-Loui Sanchez emaon. Penaos 'ta e c'heller bezañ ken diseblant rak ar marv? »\n« E vicher eo ha setu holl. Met komz din diwar e benn. Peseurt doare den eo? »\n« Buhezek-tre, leun a startijenn. Dedennet-tre eo gant e vicher ivez, met kriz a-walc'h e seblant bezañ, daoust m'en deus neuz un den a-feson. »\nNe santan mui ennon nerzh-spered da respont dezhañ. N'eo ket seurt goulennoù emaon o c'hortoz. Kimiadiñ a ran.\nGoude bezañ kuitaet an ti bras e tistroan d'ar gêr. An taol-mañ avat e pignan er c'harr-boutin. Plijout a ra din sellet ouzh an dud a vez en-dro din. Ijinañ buhezioù, emgavioù, trubuilhoù dezho. Dastum er straed danvez da sevel romantoù, bandennoù-treset, taolennoù. Da bep hini e zoare. Kant bro, kant giz...Peseurt micher he deus houmañ? Petra eo anv hennezh? Unan droch sur a-walc'h. Ober goap a blij din ivez. Ar gwellañ louzoù a-enep ar boan-spered, 'gav din. Ober goap, ya, ... Hep henn diskouez koulskoude... Paotr brav eo ar bleiner-mañ. Memes tra, un druez kaout ur fri evel e hini! Forzh penaos, gant ar vicher a ra...\nEmaon o chom e eil estaj ur savadur gris ha kozh. Alies-mat ne'z a ket ar saverez en-dro setu ma vez dav din mont gant ar skalieroù. Boas e teuer da vezañ.\nN'eo ket Doue posubl! Sell,ma amezegez, Tereza 'r Floc'h, o tont da'm c'haout. N'em eus ket c'hoant chom da goll amzer gant ar follez-mañ!\n« Aaaaa! Dimezell Keruhel! Pe'ra 'lavar? »\n« Mat a-walc'h an traoù, ha ganeoc'h? »\n« Mat-tre, trugarez. Dont 'reoc'h da evañ ur banne kafe ganin? »\nMorse n'he deus bet kinniget din mont en he ranndi, ken ma 'z on souezhet, ha ne gredan ket nac'h. Bihan eo he ranndi, met lous, un druez! Pevar pe pemp kazh a zo aze, pebezh anevaled droch, evel leueoù war ur gourvezvank kozh ha drailhet. Ne blij ket din ar c'hizhier. Ne reont nemet miaoual a-hed an devezh.\n« Deuit tre, deuit tre. Aze'et amen kost an daol ma vo graet deoc'h ur plasig. Amen 'zo paperioù laou e pep lec'h. Karget 'vez ar voest lizheroù ga'to, pe'ra raoc'h! »\n« Plantañ a ran ane'o en tan kerkent ha tennet eus ar voest. Trawalc'h a zrocherezh 'zo e-giz-se em zi. »\n« O, fi 'voar, me 'blij din seller deus ar skeudennoù. Pa ve'er kozh e' dav o'r 'n dra bennak. »\nNe c'hell ket paouez da sklakenniñ. Dre natur eo d'am soñj, a-viskoazh eo bet hag e vo... Spontet on gant he doareoù ivez. E-kichen ar c'hafe a zo o tommañ ez eus ur voestad\n« Ron-ron », o paouez bezañ boulc'het. Un tammig anezhañ 'zo laket en ur volenn hag emañ bremañ Tereza o tañva anezhañ ... Rukunus ... Spontus ... Euzhus ... An tamm gwastell 'zo war an daol 'zo gwall iskis he liv hag he c'hwez. Marteze ez eo unan eus ur vro bell? Nann, kouskoude.\n« Gateau Breton ». Aaa, amañ ez eus un deiziad:\n« A consommer de préférence avant: fin Mars 1995. A consommer rapidement après ouverture ». Aet eo an hanter anezhañ dija (gant ar c'hazh sur a-walc'h,...), setu e seblant bezañ mat da zebriñ... Met, memes tra... E c'hwezek ha pevar-ugent emaomp!\nGris eo ar penn. En ur c'horn anezhañ ez eus ur gwele, unan dammheñvel ouzh ar re 'vez kavet er c'hazarnioù. N'ouzon ket penaos e c'hell un den bevañ en ur seurt kraoù. Evidon-me avat, ne c'hellfen ket. Just e-tal din, war ur ganastell goloet gant kelaouennoù leun a gaoc'h kelien, un nebeud bleunioù gweñvet ha podoù gwer. Kaotigell... Sukr... Robert... Robert!?! Petra eo an dra-se? Ur seurt ludu gris a zo e-barzh. Marteze ez eo louzaouennoù 'zo 'barzh? Evit debriñ e c'hellfe bezañ? Sur e tle bezañ kozh-Noe.\n« Hañ, dedennet oc'h? Amen 'zo traoù brav, hañ? »\n« A ya, ya. »\n« Fi 'zo 'sellet deus ar ganastell. Ya, Robert. Ma gwaz a voa betek un nebeud bloave'ioù 'zo. C'hoant 'm eus bet da zerc'hen un tañva deus ma gwaz. Ur simbol, pe'ra, met uwe 'vit lakaat war ar c'hig-rost. Ober 'ra ur blaz espar. »\n« Met n'e' ket tout. Dalc'het 'm eus e glopenn. Ya, gwir eo. Tud 'zo a gousk gant oursoù feur, me 'gousk gant penn ma gwaz. »\n« Ya, gwir eo, derc'hel soñj atav... »\nPaourkaezh plac'h, aet eo kuit gant ar boñboñioù.\n« Ya, amzer 'm befe da seller deus e glopenn, kar ne gouskan ket gwall yac'h, fi 'voar. Ya, ya, mat, mat. Gout a-walc'h a rit, plac'h, ur wech deuet an oad war gorre an dud e vez diaesoc'h kaout ar c'housk. Ul labous-noz, dres 'gizdoc'h, merc'h, hmm? » Hag e kinnig din ur pezh mousc'hoarzh dizant, he daoulagad krak o wilc'hañ gwashoc'h eget a-raok c'hoazh.\n« Ya, ya, e-giz-se 'mañ. Yet ket da grediñ on fri-furch, merc'h, met pe'ra 'oac'h aet d'ober e-kreiz an noz un daou zevezh bennak 'zo, hmm? Ur pitaod bennak? » Ha setu dirollet Tereza, re bar he c'hoarzh da bufadennoù un naer, ha glaour o strinkañ a-gleiz hag a-zehou war toal an daol dirazi. Ha n'em eus tamm soñj ebet bezañ bet er-maez div nozvezh 'zo. Ouzhpenn dezhi bezañ pounnerglev eo luch ivez ar paourkaezh maouez..\n« Ya, ya », emezon, da sioulaat dezhi un tamm.\n« Aaa... Dont ra din soñj. Ur beg-e-dog zo bet amen er mintin-mañ o klask penn deusoutoc'h. Kalz traoù 'n'eus goulennet diwar ho penn ken na oan ket 'vit respont e holl c'houlennoù. An dra-'e zo drol, hañ? 'Maoc'h ket mat gant ar boliserien? »\n« Nann, nann. Petra en deus goulennet ganeoc'h? »\nA-greiz-holl he deus an hini gozh broudet an enkrez ennon. Goude an heug rak he doareoù ha rak he gwaz - paourkaezh den! -, setu perak he deus ma fedet amañ. Petra a glask ober Sanchez, o tont da welet gwrac'hed kozh? Klask gouzout pere eo ma boazioù, marteze, daoust hag unan da blantañ reuz on, pe daoust ha kalz e komzan? Evelato, emichañs n' eo ket bet ar sodez-mañ o kontañ re a sotonioù.\n« Ma, deu't voa 'vit goul' penaos oac'h, hag-eñ oac'h ur plac'h trankil pe ur vamm-ar-vordell bennak. Me 'm eus ket kredet lavar't kalz traoù. N'e' ket bemdez 'vez gwel't seurt termajioù em zi hag ouzhpenn a nie-int gallet lavar't traoù diwar-benn stad ma ranndi. 'Wechoù 'vez torrioù-revr, f'oar! Setu on chomet da gaozeal gantañ war ar pondalez. Ar re-'e 'zo tud da gaout reuz, 'giz ma lavere ma Robert. Met lavar't din 'tañ. Pe'ra a peus graet 'vit kaout seurt reuzioù war ho kein? Ar re-'e zo melloù amerdourien, hañ! »\nGoulenn a ran ouzhin ma-unan hag harpañ da gomz a c'hello ober un deiz bennak... Ne vez den ebet ganti e-pad an deiz -eürusamant evitañ- nemet pa zeu unan e c'hell chom eurvezhioù amañ! Iskis eo koulskoude ne vefe ket chomet da zrailhañ komzoù gant Jañ-Loui! Koulskoude e vez ingal ar fri-ranell-se o spiañ an dud e-pad eurvezhioù, n' he deus tra all ebet gwelloc'h d'ober, pe marteze e ra traoù n'int ket gwall sklaer. Ha gant ar pezh 'm eus gwelet amañ...\n« Nann, n'int ket tud fall. Abalamour d'ur wall afer eo, un dra spontus a zo c'hoarvezet ganin. »\n« Hañ ya?... O gast, ar c'hafe zo 'virviñ! »\nAr paourkaezh maouez ne seblant ket bezañ asur-tre gant he daouarn. O yeyei... Ale... An hanter war an douar... Forzh penaos ne cheñch ket kalz tra.\n« Cheeee.....!!!!! »\nPebezh hini... Sevel a ran kenkas ez afe da skuilhañ tout ar c'hafe warnon. Met nann! O burzhud! Pep tra a ya er skudell!\n« Sukr a po? »\n« 'M bo ket, trugarez » (aon 'm eus gwelet e pe stad emañ ar sukr).\n« Ya, neuze e oan o lâret... Ha, setu. Marvet, pe pa lavarin mat, drouklazhet eo bet ma daou vignon gwellañ en ur sizhun. »\n« ( ... ) »\n« Kavout a rae d'an archerien e oa bet graet he stal da'm mignonez gant he faotr. Padal e oa bet kavet marv-yen, lazhet dec'h... » (Diaes eo din komz. )\n« Ne c'hell ket bezañ un emlazh peogwir e oa dichafrantet euzhus, didroc'het a dammoù...! »\n« Ooooh! Malevurus! An dra 'e 'zo spontus! Fi 'dle bezañ kalonek 'vit gouzañv an dra-'e! 'Peus ket c'hoant da gaout ur banne grog da daoler en ho kafe? »\n« Nann, mat eo. Kriz eo ma flanedenn memes tra. »\n« Met perak e vez an archerien war ho lerc'h? Kaouet a ra de'o oc'h kiriek? »\n« Marteze o deus kavet traoù din du-se. N'eo ket souezh ivez, en o zi e vezen reoliek, dre ma oant ma gwellañ mignoned. Met, trugarez... N'emaon ket o vont da chom d'ho tirenkañ amañ. »\n« O, met ne rit ket! Ar c'hontrol! »\n« Ezhomm 'm eus d'en em soñjal, da vezañ un tamm ma-unan bremañ. »\nVad en deus graet din komz. Ganti ha gant ar bredelfennour. Met en ur guitaat he ranndi e teu an aon en-dro. Daoust ha n'eo ket bet ar vuntrerien o tispenn ma roudoù betek amañ. Daoust ha n'eo ket me an hini 'vo lazhet kentañ tro? Sellet a ran ouzh ar skalieroù... Pignat a ran ganto.\n- Da heul : Pennad 9 -


Abrege eus an Aviel/Chapistr 14 - Wikimammenn\nAbrege eus an Aviel/Chapistr 14\n◄ Evit sul ar Sexagesim Evit sul ar Quinquagesim Evit Merc’her ar Ludu ►\nmemor eus e Bassion, quen evit hon angagi da bellaat dious an direglamanchou hac ar folenteou quer commun en amser-mâ, quen evit hon excita d’en em opposi d’an disurzou-ze, ha d’o c’hombati dre hon exempl-vad, dre an exercisou eus ur guir devotion.\nHa songeal a rit-hu penaus demerc’her an Ilis a lavaro deoc’h ar c’homsou-mâ : Ne deoc’h nemet poultr ha ludu, ha distrei a reot e ludu.\nHa c’hui a garre mervel goude beza en em livret oll en deiou hac en nosveziou maleürus-mâ d’an ebat, d’an assambleou, d’ar vezventi, evel ma ra quement a dud libertin, e pere a seblant e ve mouguet ha maro ar sclerigen eus ar feiz hac eus ar ræson ? Ha n’illit-hu quet beza surprenet gant ar maro en amser-mâ evel en un amser-all ? Hac ar c’henta a veac’h-hu a ve maro subitamant da verc’her al ludu goude beza dancet epad an nos diarauc, pe a ve bet transportet d’ar meurs ened eus ar fest var guele ar maro ?\nMar fell deoc’h eta heulia Jesus-Christ, disquezit ez ouc’h dezàn, oc’h en em separi dious direglamanchou ar bed, hac oc’h en em ziscleria disquibl eus e groas.\nN’ho pe-hu quet c’hoant da rei da Jesus-Christ ur merq benac eus ho carantez evitàn ? Pebes occasion na guivit-hu quet d’e ober en ur gundui ur vuez gristen ha devot, oc’h ober dezàn amand enorabl, hac o contempli a amser-da-amser e Bassion en deiziou-mâ pere a vezo implijet gant quement a re all d’e offanci.\nO peguen agreabl e voac’h-hu dezàn, ha pebes recompans n’ho pe-hu quet digantàn ? N’ho pezet douetans ebet ne vezo quel liberal en hoc’h andret ha ma viot bet fidel dezàn ; hac esperit gant fizians e lavaro deoc’h un deiz ar c’homçou consolant-mâ : c’houi eo a so chomet fidel din em amser ma voàn abandonet gant bugale ar bed : epad ma en em livrent da bep seurt debauchou, c’houi hoc’h eus va enoret ha ma servichet : epad ma voàn outraget gant-o c’houi hoc’h eus roet din mercou eus ho carantez hac eus ho tevotion ; evit recompansi ive ho fidelite, e fell din ho renta participant eus va madou, eus va eürusdet, eus va Rouantelez.\nE pe fæçon hoc’h eus-hu tremenet amser an ened er bloaveziou passeet ?\nAdtapet diwar « https://br.wikisource.org/w/index.php?title=Abrege_eus_an_Aviel/Chapistr_14&oldid=94966 »\nKemmoù diwezhañ degaset d'ar bajenn-mañ d'an 8 Du 2016, da 17:24.


François Hollande (e 2015)\nFrançois Hollande (distagadur LFE: [frɑ̃swa ɔlɑ̃d]), bet ganet d'an 12 a viz Eost 1954 e Rouan (Normandi), a zo ur politikour gall. Eus miz Du 1997 betek miz Du 2008 e oa sekretour meur ar Parti Socialiste. Maer Tulle e oa etre 2001 ha 2008, kannad Corrèze etre 1988 ha 1993 hag abaoe 1997 adarre, deuet eo da vezañ Prezidant kuzul-departamant Corrèze e 2008.\nGoude un dilennadeg kentael e oa war ar renk e 2012 evit bezañ dilennet da Brezidant ar Republik C'hall en anv ar Parti Socialiste, hag en eil tro (6 a viz Mae) en doa gounezet a-enep Nicolas Sarkozy, ar prezidant kent, hag e teuas evel-se da vezañ 7vet Prezidant ar Vvet republik.\nD'ar 1añ a viz Kerzu 2016 e gas keloù ne vo ket war ar renk evit bezañ addilennet e 2017.\nEchu a ra e amzeriad d'ar 14 a viz Mae 2017. E warlerc'hiad zo Emmanuel Macron.\n↑ (fr) Sylvain Chazot, « François Hollande ne se représentera pas à la présidentielle », Europe 1, 1/12/2016.\n↑ « D’ici à la passation des pouvoirs, une semaine chargée pour le nouveau président Macron », Le Monde, 8 Mae 2017.\nAdtapet diwar « https://br.wikipedia.org/w/index.php?title=François_Hollande&oldid=1862344 »\nKemmoù diwezhañ degaset d'ar bajenn-mañ d'an 5 Gen 2020, da 19:49.


Pajenn:Le Gonidec - Bibl Santel pe Levr ar Skritur Sakr, eil levr.djvu/238 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/238\njenn da véza ével eunn douar dihen̄t, ha n’hé lazchenn gan̄d ar zéc’hed.\n4. Ha n’em bézô két a druez oud hé bugalé : ô véza ma in̄t bugalé a c’hadélez.\n5. Râg hô mamm a zô en em rôet d’ar c’hadélez ; saotret éo bét ann hini é deûz hô en̄géhen̄tet : râk lavaret é deûz : Mon̄d a rinn war-lerc’h va c’haran̄tésiou, péré a rô d’in va bara ha va dour, va gloan ha va lîn, va éôl ha va braoued.\n6. Râk-sé chétu é kaéinn da hen̄t gan̄d drein, hé gaéa a rinn gan̄t berniou mein, ha na gavô két hé gwénodennou.\n7. Hag hî a iélô war-lerc’h hé c’haran̄tésiou, ha n’hô zizô két ; hag hî hô c’hlaskô, ha n’hô c’havô két ; hag é lavarô : Mon̄d a rinn, hag é tistrôinn étrézé va ozac’h ken̄ta : râg gwell é oa d’in neûzé égét bréma.\n8. Ha n’é deûz két gwézet-hî pénaoz eo mé em eûz rôet d’ézhi éd, ha gwîn, hag éôl, hag em eûz roet d’ézhi ann holl arc’han̄t hag ann holl aour ; é deûz aozet évit Baal.\n9. Rak-sé é tistrôinn, hag é askémérinn va éd enn hé amzer, ha va gwîn enn hé amzer, hag é tieûbinn va gloan ha va lîn, a c’hôlôé hé mézégez.\n10. Ha mé a ziskouézô bréma hé follen̄tez dirâg hé c’haran̄tésiou : ha dén n’hé zennô eûz va dourn.\n11. Ha mé a lakai da éhana hé holl lévénez, hé gwéliou, hé loariou-nevez, hé sabbatou, hag hé holl lidou.\n12. Ha mé a wastô hé gwini, hag hé gwéz-fiez, diwar-benn péré é deûz lavaret : Chétu va gôbrou, a zô bét rôet din gan̄t va c’haran̄tésiou : ha mé hé lakai da eur c’hoad, ha loéned ar mésiou hé débrô.\n13. Ha mé a emwélô anézhi enn abek da zeisiou Baalim, é péré é tevé ézan̄s, hag é lékéé hé lagadennou-skouarn, hag hé c’helc’hen, hag éz éa war-lerc’h hé c’haran̄tésiou, hag é an̄kounac’héé ac’hanoun, émé ann Aotrou.\n14. Râk-sé chétu é hoalinn anézhi, hag é kasinn anézhi enn distrô, hag é komzinn oud hé c’haloun.\n15. Ha mé a rôi dézhi hé gwinierien eûz ann hévélep léac’h, ha traon̄ien Ac’hor évid digeri hé géd : hag hî a ganô énô ével é deisiou hé iaouan̄ktiz, hag ével enn deiz é péhini é piñaz eûz a vrô ann Éjipt.\n16. Enn deiz-zé, émé ann Aotrou, é c’halvô ac’hanoun va ozac’h, ha n’am galvô mui Baali.\n17. Ha mé a dennô hanvou Baalien eûz hé génou, ha n’é dévézô mui a goun eûz hô hanô.\n18. Ha mé a lakai da zével enn deiz-zé kévrédigez étré-z-hô ha loéned ar mesiou ; hag evned ann en̄v, ha loéned-stlej ann douar : ar wareg, ar c’hlézé, hag ar brézel a vrévinn diwar ann douar : hag é likiinn anézhô da c’hourvéza héb aoun.\n19. Ha mé az kémérô da bried d’in da-vikenn : ha mé az kémérô da bried d’in gan̄t reizded, ha gan̄t barn, ha gan̄t truez, ha gan̄t trugarézou.\n20. Ha mé az kémérô da bried d’in gan̄t féalded : ha té a wézô pénaoz eo mé ann Aotrou.\n21. Hag enn deiz-zé é sélaouinn, émé ann Aotrou, é sélaouinn oud ann én̄vou, hag hî a zélaouô oud ann douar.\n22. Hag ann douar a zélaouô oud ann éd, hag oud ar gwîn, hag oud ann éôl, hag ar ré-man̄ a zélaouô out Jezrahel.\n23. Ha mé hé lakai da ziwana eûz ann douar évid-oun, hag em bézô truez oud ann hini a zô bét didruez.\n24. Ha mé a lavarô d’ann hini ha na oa két va fobl : Va fobl oud : hag hén̄ a lavarô : Va Doué oud.\nDoué a c’hourc’hémenn d’ar Profed karoud adarré eur c’hrég avoultr.\n1. Neûzé ann Aotrou a lavaraz d’in : Kéa adarré, ha kâr eur c’hrég karet gan̄d eur miñoun hag hî avoultr, ével ma kâr ann Aotrou bugalé Israel, pa zellon̄t-hî oud douéed a-ziavéaz, hag é karon̄t gwaskadur ar gwîn.\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/238&oldid=163719 »\nKemmoù diwezhañ degaset d'ar bajenn-mañ d'an 19 Eos 2020, da 09:25.